cyanic-selkie/wikianc huggingface dataset:
ଭାରତୀୟ କ୍ରିକେଟ ଦଳ ,୧୯୩୨ ରେ ଇଂଲଣ୍ଡ ଗସ୍ତ
ଡାହାଣ|thumb|300x300_ପିକସେଲ|୧୯୩୨ ମସିହାରେ ଗୋଟିଏ ଅଣ ଅନୁଷ୍ଠାନିକ  ଟେଷ୍ଟ ଖେଳିବାକୁ ଯାଇଥିବା ଭାରତୀୟ କ୍ରିକେଟ ଦଳ ଏକ ଭାରତୀୟ କ୍ରିକେଟ ଦଳ ୧୯୩୨ ମସିହାରେ " All India' ଟିମ ନାମରେ ଇଂଲଣ୍ଡ ଗସ୍ତ କରିଥିଲେ । ଏହା ଭାରତୀୟ ଦଳର ଦ୍ୱିତୀୟ ଇଂଲଣ୍ଡ ଗସ୍ତ ଥିଲା । ପ୍ରଥମଟି ୧୯୧୧ରେ ହେଇଥିଲା । ଏହି ଗସ୍ତ କାଳରେ ଏକ ମାତ୍ର ଟେଷ୍ଟ ଲର୍ଡ୍ସ ପଡିଆରେ ଖେଲାଯାଇଥିଲା । ଏହା ଭାରତର ସର୍ବପ୍ରଥମ ଟେଷ୍ଟ ମେଚ । ଇଂଲଣ୍ଡ ଦଳ ପ୍ରଥମ ପାରିରେ ୨୫୯ ଓ ଦ୍ୱିତୀୟ ପାରିରେ ୨୭୫/୮ କରି ଭାରତକୁ ୧୮୯ ୦ ୧୮୭ରେ ଆଉଟ କରିବା ଫଳରେ ୧୫୮ ରଣରେ ବିଜୟୀ ହେଇଥିଲା ।
ଏହି ଗସ୍ତ କାଳରେ ଭାରତୀୟ ଦଳ ସମୁଦାୟ ୩୬ଟି ମେଚ ଖେଳିଥିଲେ । ପୋରବନ୍ଦରର ମହାରାଜାଙ୍କ ଅଧିନାୟକତ୍ୱରେ ଭାରତୀୟ ଦଳ ୯ଟି ପ୍ରଥମ ଶ୍ରେଣୀ ମେଚ ଜିତିବା ସହ ୯ଟି ଡ୍ର ରଖିଥିଲେ ଓ ୮ଟି ହାରିଯାଇଥିଲେ । ଏହି ଦଳରେ ଡାହାଣ ହାତ ବେତସମେନ CK॰ ନାଇଡୁ ଉତ୍ତମ ଖେଳ ପ୍ରଦର୍ଶନ କରି ପ୍ରଥମ ଶ୍ରେଣୀ ମେଚ ଗୁଡିକରେ ୧,୬୧୮ ରଣ କରିଥିଲେ । ୧୯୩୩ ବିସଡେନ କ୍ରିକେଟଦ୍ୱାରା ତାଙ୍କୁ ୫ ଜଣ "କ୍ରିକେଟର ଓଫ ଥି ଇୟର" ଭାବେ ସମ୍ମାନିତ କରାଯାଇଥିଲା । ଏହି ଦଳରେ ଦ୍ରୁତ ବୋଲର ଆମର ସିଂହ ୧୧୧  ଟି ପ୍ରଥମ ଶ୍ରେଣୀ ୱିକେଟ ନେଇ ଥିଲେ ଏବଙ୍ଗ ତାଙ୍କ ସାଥି ବ୍ଲଡ଼ ମହମ୍ମଦ ନିସାର  ୭୧ଟି ୱିକେଟ ନେଇଥିଲେ ।
ବାହାର ଲିଙ୍କ
ଶ୍ରେଣୀ:କ୍ରିକେଟ
ଆଟ୍ରିଓଭେଣ୍ଟ୍ରିକୁଲାର ରିଏଣ୍ଟ୍ରାଣ୍ଟ ଟାକିକାକାର୍ଡିଆ
ଆଟ୍ରିଓଭେଣ୍ଟ୍ରିକୁଲାର ରିଏଣ୍ଟ୍ରାଣ୍ଟ ଟାକିକାକାର୍ଡିଆ ( AVRT ), ଏକ ପ୍ରକାର ଅସ୍ୱାଭାବିକ ଦୃତ ହୃଦ୍‌ଗତି ରୋଗ । ଲକ୍ଷଣଗୁଡ଼ିକରେ ପାଲପିଟେସନ, ହାଲୁକା ମୁଣ୍ଡ ଏବଂ ଛାତି ଅସ୍ୱାଭାବିକତା ହୋଇପାରେ | ହୃଦଗତି ପ୍ରତି ମିନିଟରେ ୧୫୦ରୁ ୨୫୦ ଥର ସହିତ ହଠାତ୍ ଆରମ୍ଭ ହୁଏ |  ଜଟିଳତା ବିରଳ ଅଟେ । ଏହା ଏକ ପ୍ରକାର ପାରୋକ୍ସିସମାଲ୍ ସୁପ୍ରାଭେଣ୍ଟ୍ରିକୁଲାର ଟାକିକାର୍ଡିଆ (PSVT) ରୋଗ ।
କାରଣଗୁଡ଼ିକ ହେଉଛି ଉଲ୍ଫ-ପାର୍କିନସନ-ହ୍ୱାଇଟ ସିଣ୍ଡ୍ରୋମ୍ (WPW) । ଅନ୍ତର୍ନିହିତ କ୍ରିୟାବିଧିରେ ଏକ ଆନୁଷଙ୍ଗିକ ପଥ୍ ଅନ୍ତର୍ଭୁକ୍ତ ଯାହାକି ବୈଦୁତିକ ସଙ୍କେତକୁ ହୃଦୟର ଉପର ଏବଂ ତଳ ଚାମ୍ବର ମଧ୍ୟରେ ଏଭି ନୋଡ ବାହାରେ ଯାତ୍ରା କରିବାକୁ ଅନୁମତି ଦେଇଥାଏ । ଏହାର ଦୁଇଟି ପ୍ରକାର ଅଛି: ଅର୍ଥୋଡ୍ରୋମିକ୍ ଯେଉଁଥିରେ ସଙ୍କେତ ନିଳୟରୁ ଅଳିନ୍ଦ ପର୍ଯ୍ୟନ୍ତ ଆନୁଷଙ୍ଗିକ ପଥ ଦେଇ ଗତି କରେ ଏବଂ କ୍ୟୁଆରଏସ କମ୍ପ୍ଲେକ୍ସ ସାଧାରଣତ ସଂକୀର୍ଣ୍ଣ ଏବଂ ଆଣ୍ଟିଡ୍ରୋମିକ୍ ଥାଏ ଯେଉଁଥିରେ ସିଗନାଲ୍ ଆଟ୍ରିଆରୁ ଭେଣ୍ଟ୍ରିକଲ୍ ଏବଂ (QRS) କମ୍ପ୍ଲେକ୍ସ ପର୍ଯ୍ୟନ୍ତ ବିସ୍ତୃତ | ସ୍ଥାୟୀ ଜଙ୍କସନାଲ ରିଏଣ୍ଟ୍ରାଣ୍ଟ ଟାକିକାର୍ଡିଆ (PJRT) ହେଉଛି ଏକ ପ୍ରକାର ଅର୍ଥୋଡ୍ରୋମିକ୍ ଏଭିଆରଟି (AVRT) ।
ପ୍ରାରମ୍ଭିକ ଚିକିତ୍ସା, ଯେଉଁମାନେ ଅନ୍ୟଥା ସ୍ଥିର ଅଟନ୍ତି, ଭାଗାଲ୍ ମାନୋଭର କରାଯାଏ । ଏହା ପ୍ରଭାବଶାଳୀ ନ ହେଲେ ଆଡେନୋସିନ ବ୍ୟବହାର କରାଯାଇପାରେ । ଅନ୍ୟାନ୍ୟ ପଦକ୍ଷେପଗୁଡ଼ିକରେ ଭେରାପାମିଲ୍, ପ୍ରୋକେନାମାଇଡ୍, କିମ୍ବା ବିଟା ବ୍ଲକର୍ ଦିଆଯାଇପାରେ । ଯଦି ଏହା ପ୍ରଭାବଶାଳୀ ନୁହେଁ କିମ୍ବା ବ୍ୟକ୍ତି ଅସ୍ଥିରତା ଅଛି ତେବେ ବୈଦୁତିକ କାର୍ଡିଓଭର୍ସନ୍ କରାଯାଇପାରେ । ରେଡିଓଫ୍ରିକ୍ୱେନ୍ସି ଆବ୍ଲେସନ୍ ସହିତ ବାରମ୍ବାର ଆକ୍ରମଣକୁ ରୋକାଯାଇପାରେ । ଯେଉଁମାନଙ୍କରେ ଆବ୍ଲାସନ ସମ୍ଭବ ନୁହେଁ ତାଙ୍କର ଫ୍ଲେକ୍ନାଇଡ୍ ବ୍ୟବ‌ହାର କରାଯାଏ ।
ଏଭିଆରଟି ଏକ ଅସାଧାରଣ ରୋଗ ଯେଉଁଥିରେ ୧%ରୁ କମ୍ ଲୋକ ପ୍ରଭାବିତ ହୁଅନ୍ତି । ଯେତେବେଳେ ପ୍ରାୟ ୦.୨ % ଲୋକଙ୍କର ଇସିଜିରେ ଡବ୍ଲ୍ୟୁପିଡବ୍ଲ୍ୟୁ ଥାଏ, ସେମାନେ ସମସ୍ତେ ଏଭିଆରଟି (AVRT) ପରି ଦ୍ରୁତ ହୃଦସ୍ପନ୍ଦନ ବିକାଶ କରନ୍ତି ନାହିଁ । AV ନୋଡାଲ୍ ରେଣ୍ଟାଣ୍ଟ ଟାଚାଇକାର୍ଡିଆ (AVNRT) ପରେ ଏହା ହେଉଛି ଦ୍ୱିତୀୟ ସାଧାରଣ ପ୍ରକାରର ପିଏସଭିଟି (PSVT) | ପ୍ରାୟତ ୯ରୁ 37 ବର୍ଷ ବୟସରେ ଏହି ରୋଗ ହୋଇଥାଏ। ୧୮୯୩ ମସିହାରେ ସ୍ଟାନଲେ କେଣ୍ଟ ପ୍ରଥମେ ଏହାର ଆନୁସଙ୍ଗିକ ପଥ ଥିବା କଥା ବର୍ଣ୍ଣନା କରିଥିଲେ ଓ ୧୯୩୦ରେ ଲୁଇ ଉଲ୍ଫ, ଜନ ପାର୍କିନସନ ଓ ପଲ ଡୁଡଲେ ହ୍ୱାଇଟ ଲକ୍ଷଣ ବିଷୟରେ ଲେଖିଥିଲେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଭୁଲ୍ ବୁଝିବନି ମତେ
ଭୁଲ୍ ବୁଝିବନି ମତେ, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଆଳୟ ମହାନ୍ତି ଏବଂ ରଚିତା ଷଡ଼ଙ୍ଗୀ । ଆଳୟ ମହାନ୍ତି ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଡଃ ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । କୁନାଲ ପଟ୍ଟନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦେବାଶିଷ ପାତ୍ର, ପ୍ରିୟଙ୍କା ଏବଂ ଆମେଲି ପଣ୍ଡା । ମିହିର ଦାସ, ଅପରଜିତା ମହାନ୍ତି, ଅଜିତ ଦାସ, ରାଇଚରଣ ଦାସ, ଅଭୟ ମହାନ୍ତି, ପିଣ୍ଟୁ ନନ୍ଦ, କାଶି ରଥ, ସମରେଶ ରାଉତରାୟ, ଗୁମନ ସିଂହ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ବାହାର ଆଧାର
ଶ୍ରେଣୀ:୨୦୧୦ର ଓଡ଼ିଆ କଥାଚିତ୍ର ଶ୍ରେଣୀ:କଥାଚିତ୍ର ପ୍ରକଳ୍ପରେ ଆଧାର ଯୋଡ଼ା ହେବାକୁ ଥିବା ପ୍ରସଙ୍ଗ
ପାପ
ପାପ, ୨୦୨୧ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କବୀର ଦାସ । ସଞ୍ଜୟ ମହାକୁଳ ଓ ବି. ଚନ୍ଦନ କୁମାର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ଅଶୋକ ପତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଏଲିନା ସାମନ୍ତରାୟ । ଅଙ୍କିତ କୁମାର ଦଳବେହେରା, ପିଙ୍କି ପ୍ରଧାନ, ଅଶ୍ରୁମୋଚନ ମହାନ୍ତି, ଅଭିଶେକ, ରାଜା ଡି., ପିୟାଲି, କୁନାଲ, ଚୌଧୁରୀ ଜୟପ୍ରକାଶ ଦାସ, ନୂପୁର, ବିଜୁ ବଡ଼ଜେନା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୧ ମସିହାର ଜାନୁଆରୀ ୧୦ ତାରିଖରେ ତରଙ୍ଗ ଟିଭି ଓ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ସରୋଜ ପଟ୍ଟନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଦୀପ୍ତିରେଖା ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ବାହାର ଆଧାର
ଶ୍ରେଣୀ:୨୦୨୧ର ଓଡ଼ିଆ କଥାଚିତ୍ର‌ ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଫତେଗଡ଼
ଫତେଗଡ଼ ଗାଁ ଓଡ଼ିଶାର ନୟାଗଡ଼ ଜିଲ୍ଲାର ଭାପୁର ବ୍ଲକ ଅନ୍ତର୍ଗତ ଏକ ପଞ୍ଚାୟତ/ଗାଆଁ ଅଟେ ।
ଫତେଗଡ଼ ଗାଁ (ନାମଟି ଏକ ପାର୍ସି ଶବ୍ଦ ଯାହାର ଅର୍ଥ ଗଡ଼ର ଶେଷ ଭାଗ) ଖଣ୍ଡପଡ଼ା ଗଡ଼ର ଶେଷ ଅଞ୍ଚଳ ନାମରେ ପୂର୍ବେ ଚିହ୍ନାପଡୁଥିଲା । ବର୍ତ୍ତମାନ ଏହା ଖଣ୍ଡପଡ଼ା (ବିଧାନ ସଭା ନିର୍ବାଚନ ମଣ୍ଡଳୀ), ଭାପୁର ବ୍ଲକ ଓ ଭାପୁର ପଞ୍ଚାୟତ ସମିତି ଅନ୍ତର୍ଗତ ଅଟେ । ନୟାଗଡ଼ ଜିଲ୍ଲାର ଆୟତନ ଓ ଜନସଂଖ୍ୟା ଦୃଷ୍ଟିରୁ ବର୍ତ୍ତମାନ ପ୍ରାୟ ୭୦୦୦ରୁ ଉର୍ଦ୍ଧ୍ୱ ଜନସଂଖ୍ୟା ବିଶିଷ୍ଟ ଏ ଅଞ୍ଚଳର ଏକ ବଡ଼ ଗ୍ରାମ । ଏଠାରେ ସମୁଦାୟ ୧୦୯୮ଟି ପରିବାର ବାସକରନ୍ତି । ୨୦୧୧ ମସିହା ଜନଗଣନା ଅନୁଯାୟୀ ଗାଁର ମୋଟ ଜନସଂଖ୍ୟା ୪,୬୧୧ ଥିଲା । ଏଥିରୁ ୨,୩୭୮ ଜଣପୁରୁଷ ଏବଂ ୨,୨୨୪ ଜଣ ମହିଳା । ଜନ୍ମରୁ ଛଅ ବର୍ଷ ବୟସ୍କ ପିଲାଙ୍କ ସଂଖ୍ୟା ୪୮୩ ଯାହା ଗାଁ ଜନସଂଖ୍ୟାର ୧୦.୪୭% ଅଟେ । ଲିଙ୍ଗ ଅନୁପାତ ୧,୦୦୦ : ୯୩୨ ଯାହା ଓଡ଼ିଶା ରାଜ୍ୟ ହାର(୯୭୯)ଠୁ କମ । ଶିଶୁଙ୍କ ଲିଙ୍ଗ ଅନୁପାତ ୮୫୮ ଯାହା ରାଜ୍ୟ ହାର(୯୪୧)ଠୁ ବହୁତ କମ । ଫତେଗଡ଼ ଗ୍ରାମରେ ଉଚ୍ଚ ସାକ୍ଷରତା ହାର ଦେଖିବାକୁ ମିଳେ । ପୁରୁଷଙ୍କ ସାକ୍ଷରତା ହାର ୮୮.୦୬% ଥିବାବେଳେ ମହିଳାଙ୍କ ସାକ୍ଷରତା ହାର ଅଛି ୭୦.୨୧% । ଗାଁର ସାକ୍ଷରତା ହାର ୭୯.୪୧% ଯାହା ରାଜ୍ୟର ସାକ୍ଷରତା ହାର ୭୨.୮୭%ଠୁ ବେଶ ଭଲ ।
ଏହି ଗ୍ରାମ ବିଜୟନଗର, ଗଡ଼ଜିତ ଓ ଗଡ଼ଭିତର ନାମରେ ତିନି ଭାଗରେ ବିଭକ୍ତ । ଏଠାରେ ସମୁଦାୟ ୨୪ଟି ସାହି ଅଛି । ଗାଁରେ କେବଳ ହିନ୍ଦୁ ଧର୍ମାବଲମ୍ବୀ ବାସକରନ୍ତି । ଗ୍ରାମବାସୀମାନେ ମୁଖ୍ୟତଃ କୃଷି ଉପରେ ନିର୍ଭରଶୀଳ । ଦେଶୀ କାଙ୍କଡ଼ ଓ ଛେନାପୋଡ଼ର ଗାଁ ଭାବେ ଫତେଗଡ଼ର ସ୍ୱତନ୍ତ୍ର ପରିଚୟ ଅଛି ।
ଗମନାଗମନ
ରାଜଧାନୀ ଭୁବନେଶ୍ୱରରୁ କଣ୍ଟିଲୋ ନୀଳମାଧବ ମନ୍ଦିରକୁ ଯିବା ବାଟରେ ନୟାଗଡ଼ ଜିଲ୍ଲା ଦ୍ୱାରଦେଶ କାଳିଗିରି ନଈ ଡେଇଁଲେ ପଡ଼େ ଫତେଗଡ଼ ଗ୍ରାମ । ୩୮ ନମ୍ବର ରାଜ୍ୟ ରାଜପଥରେ ଭୁବନେଶ୍ୱରଠାରୁ ୬୬ କିମି, ଖୋର୍ଦ୍ଧାଠାରୁ ୩୩ କିମି ଓ ଜିଲ୍ଲା ସଦର ମହକୁମା ନୟାଗଡ଼ଠାରୁ ୩୩ କିମି, ଖଣ୍ଡପଡ଼ା ଓ କଣ୍ଟିଲୋଠାରୁ ସମ ବ୍ୟବଧାନ ୧୭ କିମି ଦୂରରେ ଅବସ୍ଥିତ । ଫତେଗଡ଼ ଛକରୁ କଣ୍ଟିଲୋ ନୀଳମାଧବ ଦେଉଳ ରାସ୍ତା ଓ ପଠାଣି ସାମନ୍ତଙ୍କ ଜନ୍ମଭୂମି ଖଣ୍ଡପଡ଼ା କୁ ଯିବା ରାସ୍ତା ଦୁଇ ଭାଗ ହୋଇଯାଇଛି । ନିକଟସ୍ଥ ରେଳ ଷ୍ଟେସନ ଜଟଣୀ (ଖୋର୍ଦ୍ଧାରୋଡ଼ ରେଳ ଜଙ୍କସନ), ନୟାଗଡ଼ ଏବଂ ବେଗୁନିଆ ।
ଗ୍ରାମରେ ଥିବା ଅନୁଷ୍ଠାନ
ଗ୍ରାମରେ ତିନୋଟି ପ୍ରାଥମିକ ବିଦ୍ୟାଳୟ, ଗୋଟିଏ ମଧ୍ୟ ଇଂରାଜୀ ଓ ଗୋଟିଏ ଉଚ୍ଚ ବିଦ୍ୟାଳୟ ଅଛି । ଫତେଗଡ଼ ପ୍ରାଥମିକ ବିଦ୍ୟାଳୟକୁ ରାଜ୍ୟ ଗଣଶିକ୍ଷା ବିଭାଗ ପୋଷ୍ୟ ବିଦ୍ୟାଳୟଭାବେ ଘୋଷଣା କରିଛନ୍ତି।
ଗାଁରେ ଥିବା ଅନ୍ୟନ୍ୟା ସରକାରୀ ଅନୁଷ୍ଠାନ ଯଥା ପୁଲିସ ଥାନା, ପଞ୍ଚାୟତ ଘର, ପୋଷ୍ଟ ଅଫିସ, ସମବାୟ ସମିତି କାର୍ଯ୍ୟାଳୟ, ହୋମିଓପାଥି ଚିକିତ୍ସା କେନ୍ଦ୍ର, ପଶୁ ଚିକିତ୍ସା କେନ୍ଦ୍ର, ପାୱାର ସବଷ୍ଟେସନ, ପାନୀୟ ଜଳ ଯୋଗାଣ ନିୟନ୍ତ୍ରଣ ଅଫିସ, ରାଜସ୍ୱ ନିରୀକ୍ଷଣ ଅଧିକାରୀଙ୍କ କାର୍ଯ୍ୟାଳୟ, ପଠାଣି ସମାନ୍ତ ଲାଇବ୍ରେରୀ ଓ ବନରଖିଙ୍କ ତନଖି ଫାଟକ ଅଛି । ଗ୍ରାମରେ ତିନୋଟି କଲ୍ୟାଣୀ କ୍ଲବ ତିନୋଟି ଯୁବକ ସଙ୍ଘ ଓ ଦୁଇଟି ଏନଜିଓ କାର୍ଯ୍ୟାଳୟ ଅଛି ।
ଐତିହ୍ୟ ଓ ପର୍ବପର୍ବାଣି
୧୯୧୨ମସିହାରେ ନବକଳେବର ପାଇଁ ଏହି ଗାଁରୁ ସୁଦର୍ଶନଙ୍କ ଦାରୁ ମିଳିଥିଲା । ଗାଁରେ ବାଲୁଙ୍କେଶ୍ୱର (ଶିବ), ଗୋପୀନାଥ, କାଳୀ, ସାତଭଉଣୀ, ଗଣେଶ, ଇଷ୍ଟଦେବୀ ବୁଢ଼ୀଦେଇ ଏବଂ ବ୍ରହ୍ମଣୀଦେବୀଙ୍କ ଦେଉଳ ଅଛି । ଉତ୍କଳ ଗୌଡିୟ ବୈଷ୍ଣବ ମଠ, ଚୈତନ୍ୟ ମଠ ଜଙ୍ଗଲ ମଧ୍ୟରେ ଓ ଗୋପାଳଜୀ ମଠ ଜନବସତି ମଧ୍ୟରେ ଅବସ୍ଥିତ । ଗାଁରେ ପାଞ୍ଚଟି ଭାଗବତ ଟୁଙ୍ଗିରେ ନିତି ସଞ୍ଜବେଳେ ଭାଗବତ ପାଠ ହୁଏ । କିମ୍ବଦନ୍ତୀରୁ ଜଣାଯାଏ ଏକଦା ଏଠାର ଗୋପୀନାଥ ପ୍ରତ୍ୟକ୍ଷ ଥିଲେ । ଯୁଦ୍ଧ ବିଜୟ ସାରି ଖଣ୍ଡପଡ଼ାର ରାଜା ଥରେ ଫତେଗଡ଼ ଗ୍ରାମ ନିକଟ ବାଟରେ ରାତ୍ରୀ ଭ୍ରମଣକରୁ କରୁ ଗୋପୀନାଥଙ୍କ ସ୍ମରଣ କରନ୍ତେ ଗୋପୀନାଥ 'ଓ' କରିଥିଲେ । ଗୋପୀନାଥଙ୍କୁ ପ୍ରତ୍ୟକ୍ଷ ଦେବତା ଜାଣି ପରେ ନିଜ ଖଣ୍ଡପଡ଼ା ଗଡ଼କୁ ଗୋପୀନାଥଙ୍କ ବିଗ୍ରହ ବିସ୍ଥାପନ କରିଥିଲେ ।
ଦୋଳପର୍ବ ଓ ମହାବିଷୁବ ସଂକ୍ରାନ୍ତି (ଝାମୁଯାତ୍ରା) ଏଠାରେ ମୁଖ୍ୟ ପର୍ବ । ଏଠାରେ ଦୁଇଦୋଳ ଯାତ୍ରା ଅନୁଷ୍ଠିତ ହୁଏ । ତିନି ଦିନ ଧରି ଯାତ୍ରାର ପୂର୍ବ ଦିନରେ ଗଉଡ଼ ବାଡ଼ି ଖେଳ, ବିମାନରେ ଠାକୁରଙ୍କ ଭୋଗ ଖିଆ, ଦୋଳ ମେଳଣ, ଫଗୁ ଖେଳ, ଦୋଳି ଖେଳ ଓ ରାତ୍ରିରେ ନାଟକ ମଞ୍ଚସ୍ଥ ହୋଇଥାଏ । ଗଡ଼ଭିତରେ ପଣାସଂକ୍ରାନ୍ତିରେ ଦଣ୍ଡ ନାଟ ଅନୁଷ୍ଠିତ ହୁଏ । କାଳିଙ୍କ ନିକଟରେ ୧୩ ଦିନ ପାଇଁ ତେର ଭକ୍ତ ମାନସିକ ରଖି ଦଣ୍ଡ ପାଳନ କରନ୍ତି । ମନ୍ଦିର ପ୍ରାଙ୍ଗଣରେ ଧୂଳି ଦଣ୍ଡ ଖେଳ, ଶେଷ ଦୁଇଦିନ କଣ୍ଟାଗଡ଼ା ଓ ଝାମୁଯାତ୍ରା ହୁଏ । ଦୀର୍ଘ ୨୦୦ମିଟର ଲମ୍ବ ନିଆଁ ଉପରେ ଘଣ୍ଟୁଆମାନେ ଚାଲନ୍ତି । ଏହା ଦେଖିବାକୁ ଆଖପାଖ ଗାଁରୁ ଜନସମାଗମ ହୁଏ । ଘରକୁ ବନ୍ଧୁବାନ୍ଧବଙ୍କ ଆଗମନରେ ହୋଇଥାଏ । ଗଡ଼ ଭିତର ଗୋପୀନାଥ ମନ୍ଦିରରେ ବର୍ଷସାରା କୃଷ୍ଣଙ୍କ ରୀତିନୀତି ଓ ପର୍ବପର୍ବାଣି ପାଳନ ହୁଏ । କାର୍ତ୍ତିକ ମାସରେ ପଞ୍ଚୁକ ପାଞ୍ଚ ଦିନ ଭାଗବତ ପାଠ ହୁଏ । ଓଡ଼ିଆ ଘରର ସବୁ ପର୍ବପର୍ବାଣି ଗାଁରେ ପାଳନ ହୁଏ । ଶୀତଳ ଷଷ୍ଠୀ ଯାତ୍ରା, ମହା ଶିବରାତ୍ରି, ପଞ୍ଚୁକ ବ୍ରତ, ଝୁଲଣ ଯାତ୍ରା, ଝାମୁଯାତ୍ରା, ଦୋଳପର୍ବ ସହ ଖରାଦିନେ ଦୁଇଟି ରାମଲୀଳା ପିଣ୍ଡିରେ ପାରମ୍ପରିକ ରାମଲୀଳା ନାଟକ ପାଳନ ହୁଏ । ଗାଁର କବି ରଘୁନାଥ ପଣ୍ଡାଙ୍କ ଲିଖିତ 'ଶ୍ରୀରାମଲୀଳା ନାଟକ' ଗୀତ ବହି ଜିଲ୍ଲା ଓ ଜିଲ୍ଲା ବାହାରେ ଆଦର ଲାଭ କରିଛି ।
କାଳିଗିରି ନଈ
ଗ୍ରାମର ପୂର୍ବରେ ମହାନଦୀର ଉପନଦୀ କାଳିଗିରି ନଦୀ ପ୍ରବାହିତ ହେଉଛି । କମ ଦର୍ଘ୍ୟ ବିଶିଷ୍ଟ ନଦୀଟି ବର୍ଷ ତମାମ ଶୁଖିଲା ରହି କେବଳ ବର୍ଷା ଦିନେ ଜଳରେ ପରିପୂର୍ଣ୍ଣ ହୁଏ । ମହାନଦୀର ଜଳରେ ଫୁଲି ଉଠି ଗାଁର ଅର୍ଦ୍ଧେକ ଶସ୍ୟକ୍ଷେତ୍ରକୁ ବନ୍ୟାପ୍ଲାବିତ କରେ । ଏହା ଗାଁ ପାଇଁ ଏକ ପ୍ରକାରେ ଦୁଃଖ ଓ ଅନ୍ୟ ଏକ ପ୍ରକାରେ ରବି ଜାତୀୟ ଚାଷ ପାଇଁ ଆଶୀର୍ବାଦ ବୋଲି ଧରାଯାଏ ।
ରଙ୍ଗମାଟି
ଏହି ଅଞ୍ଚଳରେ ବିଶେଷ ନାଲିମାଟି ଦେଖିବାକୁ ମିଳେ । ମାର୍ଗଶିର ମାସରେ ଏହି ମାଟି ନେବାପାଇଁ ଆଖ ପାଖ ଅଞ୍ଚଳରୁ ଲୋକମାନେ ଆସିଥାନ୍ତି । ରଙ୍ଗ ମାଟିରେ ଘର ଲିପା ପୋଛା କରାଯାଏ । ମାଣବସା ଗୁରୁବାର ଦିନ ଘର ଲିପାପୋଛା କରି କାନ୍ଥ ଓ ଭୁଇଁରେ ଝୋଟି ଚିତା ପକାଯାଏ । ନାଲିମାଟିରେ ଆମ୍ବ ଓ ପଣସ ଚାଷ ଭଲ ହୁଏ । ଗାଁ ମୁଣ୍ଡିଆକୁ ଲାଗି ଆମ୍ବତୋଟା, ପଣସ ବାଗେନା ଓ କାଜୁ ବଗିଚାମାନ ଅଛି । ଏଠିକାର ଋତୁକାଳୀନ ଆମ୍ବ ପଣସ ଓ କାଜୁ ବାହାରକୁ ରପ୍ତାନି ହୁଏ ।
ଶିରିଶ ଗହୀର ଓ ଲଙ୍ଗଳ ବ୍ୟବସାୟ
ଜନବସତିକୁ ଲାଗି ପୂର୍ବରେ କାଳିଗିରି ନଦୀ, ଉତ୍ତରରେ ଦଶମନ୍ତପୁର ଓ ମଣିପୁର, ଓ ଉତ୍ତର ପଶ୍ଚିମରେ ବିଜିପୁର ଓ ପିଠାଖାଇ ପର୍ଯ୍ୟନ୍ତ ବିସ୍ତୀର୍ଣ୍ଣ ଚାଷ ଜମି ଅଛି । ଜନବସତି ନାଲି ମାଟି ହେଲେ ମଧ୍ୟ ଏହାର ଚାଷ ଜମି ଖଳିମାଟିରେ ପୁଷ୍ଟ । ପ୍ରତି ଦୁଇ ବର୍ଷରେ ଥରେ ମହାନଦୀରେ ବଡ଼ ଧରଣର ବନ୍ୟା ଆସି ନଦୀ ପାର୍ଶ୍ୱବର୍ତ୍ତୀ ଅଞ୍ଚଳ ଓ ଗହୀର ପାଟ ସମେତ ଏହାର ଅର୍ଦ୍ଧେକ ଶସ୍ୟକ୍ଷେତ୍ର ଜଳମଗ୍ନ ହୋଇ ପଟୁମୟ କରେ । ପଟୁମାଟିରେ ରବିଜାତୀୟ ଫସଲ ଭଲ ହୁଏ ।  ଏ ଅଞ୍ଚଳର ଜମିରେ ଅଧିକାଂଶ ଖାଳିମାଟି ମିଳେ । ଖଳିମାଟିରେ ଶିରିଶ ଗଛ ଭଲ ବଢ଼େ । ଶିରିଶ ଏକ କଣ୍ଟା ଜାତୀୟ ଗଛ । ଏହି ଗାଁର ଗହୀର ବିଲ ଶିରିଶ ଗଛମୟ । ବିଲ ହିଡ଼ରେ ଶିରିଶ ଜଙ୍ଗଲ ଏ ଅଞ୍ଚଳର ସ୍ୱାତନ୍ତ୍ର୍ୟ । ଶିରିଶ ଗଛ ଗଣ୍ଡିରୁ ତିଆରି ଲଙ୍ଗଳ ପନି ଓ କଣ୍ଟି ଦୀର୍ଘସ୍ଥାୟୀ ହୋଇଥାଏ । ଲଙ୍ଗଳ ବିକ୍ରିରୁ ଏ ଅଞ୍ଚଳର ଚାଷୀ ବେଶ ଲାଭବାନ ହୋଇଥାନ୍ତି ।
କାଙ୍କଡ଼ ଚାଷ
କାଙ୍କଡ଼ ଏକ ଲତା ଜାତୀୟ ଉଦ୍ଭିତ । ଖଳିମାଟି କାଙ୍କଡ଼ ଚାଷ ପାଇଁ ଅନୁକୂଳ । ଗାଁ ବିଲ ହିଡ଼ରେ ଶିରିଶ ଭଳି କଣ୍ଟା ଜାତୀୟ ଗଛ ପ୍ରଚୁର ଥିବାରୁ ରଞ୍ଜା (ଡାଳ) ସହଜରେ ମିଳିଯାଏ । ଏହାର ମଞ୍ଜି ମାଟିତଳେ ଦୁଇ ଚାରି ବର୍ଷ ରହିବା ପରେ ଏହି ମୁଣ୍ଡାରୁ ଯେଉଁ ଗଛ ବାହାରେ ସେଥିରେ ଭଲ ଫଳ ଧରେ । ଜ୍ୟେଷ୍ଠମାସରେ କାଙ୍କଡ଼ ମୁଣ୍ଡା ଗଜା ଧରେ । ଚାଷୀ ନିଜ ବିଲ ହିଡ଼ରେ ରଞ୍ଜା ପୋତି କୀଟନାଶକ ପ୍ରୟୋଗ କରି ଗଛର ଯତ୍ନ ନିଏ । ଶ୍ରାବଣ ଓ ଭାଦ୍ରବ ମାସ ବେଳକୁ ଗଛରେ ଫଳ ଧରେ । ଦେଶୀ କାଙ୍କଡ଼ ଚାଷ ପାଇଁ ଫତେଗଡ଼ ସାରା ରାଜ୍ୟରେ ନାଁ କରଛି । ଅମଳ ଋତୁରେ ଦୈନିକ ୫କୁଇଣ୍ଟାଲ କାଙ୍କଡ଼ ସହରକୁ ରପ୍ତାନି ହୋଇଥାଏ । କିଲୋ ପ୍ରତି ଦର ୬୦ରୁ ୧୫୦ ଟଙ୍କା ପର୍ଯ୍ୟନ୍ତ ବିକ୍ରି ହୁଏ । ଦେଶୀ କଙ୍କଡ଼ର ସ୍ୱାଦ ଆନ୍ଧ୍ର ବଡ଼ କାଙ୍କଡ଼ଠାରୁ ଉତ୍କୃଷ୍ଟ । କାଙ୍କଡ଼ ଭଜା ଓ ତରକାରୀ ସମ୍ଭ୍ରାନ୍ତ ପରିବାରଙ୍କ ରାନ୍ଧଣାରେ ଦେଖିବାକୁ ମିଳେ ।
ଓଡ଼ିଶାର ପ୍ରସିଦ୍ଧ ଛେନାପୋଡ଼
ନୟାଗଡ଼ ଜିଲ୍ଲା ଛେନାପୋଡ଼ ପାଇଁ ପ୍ରସିଦ୍ଧି ଲାଭ କରିଛି । ଛେନାପୋଡ଼ ଓ ଛେନା ଗଜା ତିଆରିରେ ଫତେଗଡ଼ ଗ୍ରାମ ଜିଲ୍ଲାରେ ପ୍ରସିଦ୍ଧ । ଏହି ଗାଁରେ ପ୍ରାୟ ୨୦୦ ଗଉଡ଼ ପରିବାର ବାସ କରନ୍ତି । ଗୋପାଳନ ଓ ଦୁଗ୍ଧ ସଂଗ୍ରହ ଛେନାପୋଡ଼ ବ୍ୟବସାୟକୁ ପ୍ରେରିତ କରିଛି । ପିଢ଼ି ପରେ ପିଢ଼ି ଛେନା ତିଆରି କାମରେ ଦଶଟି ପରିବାର ନିୟୋଜିତ ଅଛନ୍ତି । ଫତେଗଡ଼ରେ ଦୁଇଟି ଅତ୍ୟାଧୁନିକ ଛେନା ଭାଟି ଅଛି । ଏଥିରୁ ଦୈନିକ ୪ କୁଇଣ୍ଟାଲ ଛେନାପୋଡ଼ ଉତ୍ପାଦନ ହୁଏ ଯାହା ଜିଲ୍ଲା ଓ ଜିଲ୍ଲା ବାହାରକୁ ରପ୍ତାନି ହୁଏ । ତିଆରିର ଏକ ତୃତୀୟାଂଶ ଛେନାପୋଡ଼ ସ୍ଥାନୀୟ ଅଂଚଳରେ ହିଁ ବିକ୍ରି ହୋଇଯାଏ । ପାହାଳ ରସଗୋଲା ତୁଳନାରେ ଛେନାପୋଡ଼ ଶସ୍ତା ଓ ଉଚ୍ଚମାନର ହୋଇଥିବାରୁ ଜିଲ୍ଲାର ମିଠା ଦୋକାନମାନଙ୍କରେ କେବଳ ଛେନାପୋଡ଼ର ରାଜୁତି ଦେଖିବାକୁ ମିଳେ । ଛେନାପୋଡ଼ କିଲୋପ୍ରତି ୧୦୦/- ଟଙ୍କାରୁ ଆରମ୍ଭ କରି 'କାଳିଆ' ସ୍ପେଶାଲ ଛେନାପୋଡ଼ ୩୨୦/- ପର୍ଯ୍ୟନ୍ତ ବିକ୍ରି ହୁଏ । ଛେନାପୋଡ଼ ବ୍ୟବସାୟୀ କେବଳ ଫତେଗଡ଼ ବଜାରରେ ଅତି କମ ଲାଭରେ କିଲୋ ପ୍ରତି ମାତ୍ର ୧୦୦ ଟଙ୍କାରେ ବିକ୍ରି କରନ୍ତି । ଗାଁ ରାସ୍ତା ଦେଇ ଯିବାଆସିବା କରୁଥିବା ଯାତ୍ରୀ ଛେନାପୋଡ଼ ଚାଖିବା ସହ ସାଙ୍ଗରେ ଫତେଗଡ଼ ଛେନାପୋଡ଼ ନେବାକୁ ଭୁଲିନଥାନ୍ତି ।
ଆଧାର
ଶ୍ରେଣୀ:ନୟାଗଡ଼ ଜିଲ୍ଲାର ଗାଆଁ ଓ ସହର
ଟେକ୍ନିସିଅମ
ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ Tc ଓ ପରମାଣୁ କ୍ରମାଙ୍କ ୪୩ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ଭାରତୀୟ କ୍ରିକେଟ ଦଳ ର ରେକର୍ଡ ସମୂହ
ଏହି ପ୍ରୁଷ୍ଠାରେ ଭାରତୀୟ ଜାତୀୟ କ୍ରିକେଟ ଦଳର ରେକର୍ଡ ସବୁ ଉପଲବ୍ଧ । ଏଠାରେ ଉଲ୍ଲେଖ କରା ଯାଇପାରେ ଯେ ଭାରତ ୧୯୧୧ମସିହାରେ "All  India  team" ନାମରେ ପ୍ରଥମେ ଇଂଲଣ୍ଡ ସହ ଅଣ ଅନୁସ୍ଥାନିକ ଟେଷ୍ଟ ଖେଳିଥିଲା ।ପରେ ପୁନର୍ବାର ୧୯୩୨ରେ ଆଉ ଏକ ଦଳ ସେହିପରି ଗସ୍ତ କରିଥିଲେ । ୧୦୧୧ ବେଳକୁ ଭାରତୀୟ କ୍ରିକେଟ ଅନୁଷ୍ଠାନ ସ୍ୱୀକୃତ ହେଇ ନଥିବାରୁ ତାହା ରେକର୍ଡର ଅନ୍ତର୍ଭୁକ୍ତ ନୁହେ ।୧୯୩୨ ଟେଷ୍ଟକୁ ପ୍ରଥମ ସ୍ୱୀକୃତି ପ୍ରାପ୍ତ ଟେଷ୍ଟ କୁହାଯାଏ ।
ସେହିପରି ୧୩/୭/୧୯୭୪ରେ ଭାରତ ତାହାର ପ୍ରଥମ ଏକଦିବାସୀୟ ଅନ୍ତର୍ରାଷ୍ଟ୍ରୀୟ ଖେଳିଥିବାର ଉଲ୍ଲେଖ ରହିଛି ।
https://en.wikipedia.org/wiki/Indian_cricket_team_in_England_in_1932 http://www.espncricinfo.com/india/content/story/261616.html http://www.howstat.com/cricket/Statistics/Matches/MatchListCountry_ODI.asp?A=IND
ସାମଗ୍ରିକ
† Only applies to Tests. ‡ Only applies to ODIs and T20Is. ¤ Tie matches were considered as half win and half loss.
ମେଚରେ ସର୍ବାଧିକ  ରନ
1549 runs v Australia at Sydney on 2 January 2004. 1st innings India – 705/7 decl Australia – 474 2nd innings India – 211/2 decl Australia – 157/6 Result: Match drawn
ମେଚରେ ସର୍ବନିମ୍ନ ରନ
482 runs v England at Lord's, London on 27 June 1936. 1st innings India – 147 England – 134 2nd innings India – 93 England – 108/1 Result: England won by 9 wickets
ସର୍ବବୃହତ ବିଜୟ
By Innings by an innings and 239 runs v Bangladesh at Dhaka on 25 May 2007. By Runs by 337 runs v South Africa at Delhi on 7 December 2015.
କ୍ଷ୍ଯୁଦ୍ରତମ ବିଜୟ
By Runs by 13 runs v Australia at Mumbai on 3 November 2004.
ଦେଇଥିବା ସର୍ବାଧିକ ଅତିରିକ୍ତ ରନ
64 extras (12b, 25lb, 0w, 27nb) v West Indies at Kolkata on 26 December 1987.
ସର୍ବାଧିକ ରଣ ( ଟେଷ୍ଟ)
ବିରେନ୍ଦ୍ର ସହବାଗ -୩୧୯
ଅଧିନାୟକ ଭାବେ ସର୍ବାଧିକ ମେଚ
Mahendra Singh Dhoni – 60
ସର୍ବାଧିକ ମେଚ
ସବହୀନ ତେନ୍ଦୁଲକର -୨୦୦ ( ବିଶ୍ୱ ରେକର୍ଡ )
ସର୍ବାଧିକ ରନ
ସଚିନ ତେନ୍ଦୁଲକର -୧୫,୯୨୧ ( ବିଶ୍ୱ ରେକର୍ଡ )
ଟେଷ୍ଟରେ ସମ୍ମୁଖୀନ ହେଇଥିବା ସର୍ବାଧିକ ବଲ
ରାହୁଲ ଦ୍ରାବିଡ - ୩୧,୨୫୮ (ବିଶ୍ୱ ରେକର୍ଡ )
ସର୍ବାଧିକ ବ୍ୟକ୍ତିଗତ  ସ୍କୋର
ବିରେନ୍ଦ୍ର ସହବାଗ - ୩୧୯ ରନ, ଦକ୍ଷିଣ ଆଫ୍ରିକା ବିପକ୍ଷରେ ମାର୍ଚ ୨୦୦୮ରେ ଚେନ୍ନେଇ ଠାରେ
ସର୍ବୋତ୍ତମ ପଦାର୍ପଣ ସ୍କୋର
ଶିଖର  ଧାବନ - ୧୮୭ ରଣ, ଅଷ୍ଟ୍ରେଲିଆ ବିରୁଦ୍ଧରେ ୧୫ ମାର୍ଚ , ୨୦୧୩ରେ ମୋହଲିଠାରେ ।
ସର୍ବବୃହତ ଭାଗୀଦାରୀ, ରଣ ହିସାବରେ
The highest ever partnership for India was the 413 run first-wicket partnership between Vinoo Mankad & Pankaj Roy v New Zealand at Chennai on 6 January 1956.
ସର୍ବାଧିକ ୱିକେଟ
ଅନିଲ କୁମ୍ବଲେ - ୬୧୯ ୱିକେଟ
ଏକ ଇନିଙ୍ଗ୍ସରେ ଶ୍ରେଷ୍ଠ ବୋଲିଂ
ଅନିଲ କୁମ୍ବଲେ - ୧୦/୭୪ ପାକିସ୍ତାନ ବିରୁଦ୍ଧ ମେଚରେ, ୪ ଫେବ୍ରୁୟାରୀ ୧୯୯୯ରେ ଦିଲ୍ଲୀ ଠାରେ
ଏକ ଟେଷ୍ଟରେ ସର୍ବୋତ୍ତମ ବୋଲିଂ
ନରେନ୍ଦ୍ର ହିରବାନୀ - ୧୬/୧୩୬, ୱେଷ୍ଟ ଇଣ୍ଡିଜ ବିରୁଦ୍ଧରେ ୧୧ ଜାନୁୟାରୀ , ୧୯୮୮ରେ ଚେନ୍ନେଇ ଠାରେ
ଜୀବନରେ ଶ୍ରେଷ୍ଠ ବୋଲିଂ ହାର ( Economy)
ବାପୁ ନାଦକର୍ଣୀ - ୧.୬୩
ଜୀବନରେ ଶ୍ରେଷ୍ଠ ୱିକେଟ ନେବା ହାର
ରବିଚନ୍ଦ୍ର ଅଶ୍ୱିନ - ୪୯.୪
ଗୋଟିଏ ଇନ୍ନିଙ୍ଗରେ ଶ୍ରେଷ୍ଠ ବୋଲିଂ ହାର ( Economy)
ବପୁ ନାଦକର୍ଣୀ - ୦.୧୫ ( ୩୨ ଅବରରେ ୨୭ ମଏଦାନ ସହ ୫ ରନ, କିନ୍ତୁ ୱିକେଟ ସଂଖ୍ୟା ୦ ) ଇଂଲଣ୍ଡ ବିପକ୍ଷ୍ୟ ମେଚ , ଚେନ୍ନେଇ , ୧୦ ଜାନୁଆରୀ ୧୯୬୪ ( ଏହା ଏକ ବିଶ୍ୱ ରେକର୍ଡ )
Best strike rate in an innings
Harbhajan Singh – 8.4 v West Indies at Kingston on 30 June 2006.
Most runs conceded in an innings
Rajesh Chauhan – 276 runs (78 overs, 8 maidens, 1 wicket) v Sri Lanka at Colombo on 2 August 1997.
Most catches
Rahul Dravid – 210 catches (World Record)
Most catches in an innings
5 Yajurvindra Singh v England at Bangalore on 28 January 1977. Mohammad Azharuddin v Pakistan at Karachi on 15 November 1989. Krishnamachari Srikkanth v Australia at Perth on 1 February 1992. Ajinkya Rahane v Sri Lanka at Galle on 15 August 2015.
Most catches in a match
Ajinkya Rahane - 8 catches v Sri Lanka at Galle on 15 August 2015. (World Record) Yajurvindra Singh – 7 catches v England at Bangalore on 28 January 1977.
Most dismissals
Mahendra Singh Dhoni – 294 (256 catches, 38 stumpings)
Most dismissals in an innings
Syed Kirmani – 6 (5 catches, 1 stumping) vs New Zealand at Christchurch on 5 February 1976. Mahendra Singh Dhoni – 6 (6 catches) vs New Zealand at Wellington on 3 April 2009. Wriddhiman Saha - 6 (5 catches, 1 stumping) vs West Indies at Antigua on 21 July 2016.
Most dismissals in a match
Mahendra Singh Dhoni – 9 (9 catches) vs Australia at Melbourne on 26 December 2014. Nayan Mongia – 8 (8 catches) vs Pakistan at Kolkata on 16 February 1999. Mahendra Singh Dhoni – 8 (7 catches, 1 stumping) vs Australia at Perth on 16 January 2008. Mahendra Singh Dhoni – 8 (6 catches, 2 stumping) vs Bangladesh at Dhaka on 24 January 2010 Mahendra Singh Dhoni – 8 (6 catches, 2 stumping) vs West Indies at Mumbai on 22 November 2011
ଆଧାର ସବୁ
ଶ୍ରେଣୀ:କ୍ରିକେଟ
କୁମ୍ଭ
କୁମ୍ଭ ମେଳା ଏବଂ କୁମ୍ଭ ରାଶି ସହ ଦ୍ୱନ୍ଦରେ ପଡ଼ିବେନାହିଁ ।
କୁମ୍ଭ (ସଂସ୍କୃତ: कुम्भ), ଭାରତରେ ଘରମାନଙ୍କରେ ବ୍ୟବହୃତ ଏକ ପ୍ରକାର ପାତ୍ର । ପାରମ୍ପରିକ ଭାବେ ଏହା କୁମ୍ଭାରଦ୍ୱାରା ତିଆରି ହୋଇଥାଏ ।
ହିନ୍ଦୁ ବୌଦ୍ଧ ଏବଂ ଜୈନ ମତବାଦ ଅନୁସାରେ କୁମ୍ଭ ଏକ ଗର୍ଭକୁ ଦର୍ଶାଏ । ଏହା ମଣିଷର ପ୍ରଜନନ, ଜୀବନ, ଉତ୍ପାଦନକ୍ଷମ ଶକ୍ତି ଏବଂ ଜୀବିକାକୁ ବୁଝାଏ । ଏହା ସାଧାରଣ ଭାବରେ ଦେବୀମାନଙ୍କ ସହ ବିଶେଷ ସମ୍ପର୍କ ଅଛି ଏବଂ ନିର୍ଦ୍ଦିଷ୍ଟ ଭାବରେ ଦେବୀ ଗଙ୍ଗାଙ୍କ ସହ ଆଲୋଚ୍ୟ ।
ପୌରାଣିକ ଉତ୍ପତି
ହିନ୍ଦୁ ପୁରାଣ ଅନୁସାରେ, ଶିବଙ୍କର ବିବାହ ଉତ୍ସବ ସକାଶେ ପ୍ରଥମ କୁମ୍ଭ ପ୍ରଜାପତିଙ୍କଦ୍ୱାରା ତିଆରି ହୋଇଥିଲା । ତେଣୁ ସେ ହେଉଛନ୍ତି ପ୍ରଥମ କୁମ୍ଭାର । ଅନ୍ୟଏକ କିମ୍ବଦନ୍ତି କୁହେ ସମୁଦ୍ର ମନ୍ଥନ ସମୟରେ ଦେବତାମାନଙ୍କୁ ପ୍ରାପ୍ତ ହୋଇଥବା ଅମୃତକୁ ପରଷିବା ପାଇଁ ବିଶ୍ୱକର୍ମାଙ୍କଦ୍ୱାରା ପ୍ରଥମ କୁମ୍ଭ ନିର୍ମିତ ହୋଇଥିଲା । ହିନ୍ଦୁ ଶାସ୍ତ୍ର ଅନୁଯାୟୀ, ମନୁଷ୍ୟ କୁମ୍ଭଠାରୁ ସୃଷ୍ଟି ବୋଲି ଆନେକ ଆଧାର ମିଳେ । ଏକ କିମ୍ବଦନ୍ତି ଅନୁଯାୟୀ ଋଷି ଅଗସ୍ତ୍ୟ ଏକ କୁମ୍ଭ ବା ଗର୍ଭ ମଧ୍ୟରୁ ଜାତ ହୋଇଥିଲେ । ଭାରତୀୟ ଜ୍ୟୋତିଷ ଶାସ୍ତ୍ରରେ, କୁମ୍ବ ରାଶି ଭାବେ ନିଆଯାଏ ଇଂରାଜୀ: Aquarius (କୁମ୍ଭ ରାଶି) ଏବଂ ଏହା ମଧ୍ୟ ଏକ ମେଳା ନାମରେ ଜଣାଯାଏ । କୁମ୍ଭ ମେଳା, ଯାହା ବୃହଷ୍ପତି ଗ୍ରହର କୁମ୍ଭ ରାଶିକୁ ଗମନ କରିବା ସମୟରେ ପାଳନ କରାଯାଏ । ହିନ୍ଦୁ ଧର୍ମାମବଲମ୍ବୀମାନେ ମହୋଦଧିରେ ଏହିଦିନ ବୁଡ଼ ପକାଇଥାନ୍ତି । ମହାକୁମ୍ଭ ପ୍ରତି ବାର ବର୍ଷରେ ଥରେ ପଡ଼ିଥାଏ ।
ହିନ୍ଦୁ କାହାଣୀ ରାମାୟଣରେ, ରାବଣର ଭାଇ କୁମ୍ଭକର୍ଣ୍ଣର ଏକ ପୁତ୍ରର ନାମ କୁମ୍ଭ ଥିଲା ।
ବ୍ୟବହାର
ଅନେକ ଧାର୍ମିକ ଉତ୍ସବମାନଙ୍କରେ ଏବଂ ହିନ୍ଦୁ କ୍ରିୟାକର୍ମମାନଙ୍କରେ କୁମ୍ଭ ବା କଳସଗୁଡ଼ିକ ଜଳ ପୂର୍ଣ୍ଣ କରାଯାଇ ଆମ୍ବ ପତ୍ରରେ ସଜାଯାଇଥାଏ । ବେଳେବେଳେ ଗହଣା ସହ ମଧ୍ୟ ସଜାଯାଏ ଯାହା ପ୍ରାଚୀନ ଭାରତରେ ଅଧିକ ବ୍ୟବହୃତ ହୋଇଥିଲା । ଏହି ବିଧି ମଧ୍ୟ ଏବେ ଦେଖିବାକୁ ମିଳେ ।
ଆଧାର
ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ ଶ୍ରେଣୀ:ହିନ୍ଦୁ ଧର୍ମ ଶ୍ରେଣୀ:ଜଗନ୍ନାଥ ମନ୍ଦିରରେ ବ୍ୟବହୃତ ସାମଗ୍ରୀ ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ ଶ୍ରେଣୀ:ହିନ୍ଦୁ ପ୍ରତୀକ
ଦେବବ୍ରତ ଦାସ
ଦେବବ୍ରତ ଦାସ (ଜନ୍ମ : ୧୯୮୭), ଜଣେ ଓଡ଼ିଆ ଗାଳ୍ପିକ । ସେ ୨୦୨୧ ମସିହାରେ କେନ୍ଦ୍ର ସାହିତ୍ୟ ଏକାଡ଼େମୀ ଯୁବ ପୁରସ୍କାର ଲାଭ କରିଥିଲେ ।
ବ୍ୟକ୍ତିଗତ ଜୀବନ
ଦେବବ୍ରତ ୧୯୮୭ ମସିହାରେ ବାଲେଶ୍ୱର ଜିଲ୍ଲାର ସୋର ଅନ୍ତ୍ରଗତ କେଦାରପୁରଠାରେ ଜନ୍ମଗ୍ରହଣ କରିଥିଲେ ।
ଆଧାର
ଶ୍ରେଣୀ:ଓଡ଼ିଆ ଗାଳ୍ପିକ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଗଜେନ୍ଦ୍ର ପ୍ରସାଦ ସାହୁ
ଗଜେନ୍ଦ୍ର ପ୍ରସାଦ ସାହୁ (ଜନ୍ମ ୧୪ ଅପ୍ରେଲ ୧୯୬୧) ଜଣେ ଓଡ଼ିଆ ମୂର୍ତ୍ତିକାର, ଚିତ୍ରକର ଏବଂ କଳାଶିକ୍ଷକ । ଭାରତର ପ୍ରତିଷ୍ଠିତ କ୍ରୀଡ଼ା ପୁରସ୍କାର ଅର୍ଜୁନ ପୁରସ୍କାରରେ ପ୍ରଦାନ କରାଯାଉଥିବା ଟ୍ରଫି ତାଙ୍କଦ୍ୱାରା ପ୍ରସ୍ତୁତ କରାଯାଏ । ୨୦୧୫ମସିହାରେ ଅନୁଷ୍ଠିତ ନବକଳେବର ପାଇଁ ଓଡ଼ିଶା ସରକାରଙ୍କଦ୍ୱାରା ବ୍ୟବହୃତ ଲୋଗୋଟିକୁ ମଧ୍ୟ ଗଜେନ୍ଦ୍ର ସାହୁ ପ୍ରସ୍ତୁତ କରିଥିଲେ । ସେ ଓଡ଼ିଶା ଲଳିତ କଳା ଏକାଡେମୀର ସଚିବ ଭାବରେ ମଧ୍ୟ କାର୍ଯ୍ୟ କରିଛନ୍ତି ।
ବାଲ୍ୟ ଜୀବନ ଓ ଶିକ୍ଷା
ଗଜେନ୍ଦ୍ର, ବାଲେଶ୍ୱର ଜିଲ୍ଲା ଅନ୍ତର୍ଗତ ଗୋପାଳପୁରର ପାଇକସ୍ତା ଗ୍ରାମର ଏକ ଚାଷୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ମା' ଘରେ ପକାଉଥିବା ଝୋଟିଚିତା ଦେଖି ଗଜେନ୍ଦ୍ର ଚିତ୍ରକଳା ପ୍ରତି ଆକୃଷ୍ଟ ହୋଇଥିଲେ । ବିଦ୍ୟାଳୟ ସ୍ତରରୁ ବିଭିନ୍ନ ପ୍ରତିଯୋଗିତା ଜିତି ଆସିଥିବା ଗଜେନ୍ଦ୍ର ସେହି ସମୟରୁ କଳାକୁ ନିଜର ବୃତ୍ତି କରିବେ ବୋଲି ସିଦ୍ଧାନ୍ତ ନେଇ ସାରିଥିଲେ । ବାଲେଶ୍ୱରରୁ କଲେଜ ଶିକ୍ଷା ସମାପ୍ତ କରି, ଗଜେନ୍ଦ୍ର ଖଲିକୋଟ ଆର୍ଟ କଲେଜରୁ କଳାରେ ସ୍ନାତକ କରିଥିଲେ ।
ବୃତ୍ତିଗତ ଜୀବନ
ସ୍ନାତକ ସାରିବା ପରେ, ଗଜେନ୍ଦ୍ର କିଛି ଦିନ ଏକ ସମ୍ବାଦପତ୍ରରେ କାମ କରିଥିଲେ । ୧୯୮୬ ମସିହା ଡିସେମ୍ବର ୧୨ରେ ସେ ବି.କେ ଆର୍ଟ କଲେଜରେ ଜଣେ ଶିକ୍ଷକ ଭାବରେ ମୁଦ୍ରଣ କଳା ବିଭାଗରେଯୋଗଦେଇଥିଲେ । ୨୦୦୯ ମସିହାରେ, ଭାରତ ସରକାରଙ୍କ "କ୍ରୀଡା ଓ ଯୁବ ବ୍ୟାପାର" ମନ୍ତ୍ରଣାଳୟ ତରଫରୁ ଅର୍ଜ୍ଜୁନ ପୁରସ୍କାର ଟ୍ରଫିକୁ ପରିବର୍ତ୍ତନ କରିବ ପାଇଁ ଦରଖାସ୍ତ ଓ ଡିଜାଇନ ଆହ୍ୱାନ କରାଯାଇଥିଲା । ଗଜେନ୍ଦ୍ରଙ୍କ ଡିଜାଇନ ଏଥି ପାଇଁ ନିର୍ବାଚିତ ହୋଇଥିଲା । ଏହା ଗଜେନ୍ଦ୍ରଙ୍କୁ ଜାତୀୟ ପରିଚିତି ଆଣି ଦେଇଥିଲା । ୨୦୦୯ ମସିହାରୁ ପ୍ରଦାନ କରାଯାଉଥିବା ଅର୍ଜୁନ ପୁରସ୍କାର ଟ୍ରଫି, ଗଜେନ୍ଦ୍ର ହିଁ ପ୍ରସ୍ତୁତ କରିଆସୁଛନ୍ତି । ଅର୍ଜୁନ ପୁରସ୍କାର ବ୍ୟତିତ ଦ୍ରୋଣାଚାର୍ଯ୍ୟ ପୁରସ୍କାର, ଧ୍ୟାନଚାନ୍ଦ ପୁରସ୍କାର, ତେଞ୍ଜିଙ୍ଗ ନରବେ ପୁରସ୍କାର ପାଇଁ ମଧ୍ୟ ସେ ଟ୍ରଫି ନିର୍ମାଣ କରିଆସୁଛନ୍ତି । ଏହି ଟ୍ରଫିଗୁଡ଼ିକ ନିର୍ମାଣ କରିବାରେ ତାଙ୍କର ଚାରିଜଣ ଛାତ୍ର; ମାନସ ମହାରଣା, ସନ୍ତୋଷ ରାଉତରାୟ, ଛତ୍ରପତି ବିଶ୍ୱାଳ ଓ ତପନ ମହାରଣା ତାଙ୍କୁ ସାହାଯ୍ୟ କରିଥାନ୍ତି । ଗଜେନ୍ଦ୍ରଙ୍କର ବହୁ ଚିତ୍ରକଳା ପ୍ରଦର୍ଶନୀ ମଧ୍ୟ ଆୟୋଜିତ ହୋଇସାରିଛି । ୨୦୧୯ ମସିହାରେ ଗଜେନ୍ଦ୍ର, ଓଡ଼ିଶା ଲଳିତ କଳା ଏକାଡେମୀର ସଚିବ ଭାବରେ ଆସୀତ ହୋଇଥିଲେ ।
ଆଧାର
ଶ୍ରେଣୀ:୧୯୬୧ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶଶୁରଘର ଜିନ୍ଦାବାଦ
ଶଶୁରଘର ଜିନ୍ଦାବାଦ, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଉତ୍ତମ ଚାନ୍ଦ ଜୈନ । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଏବଂ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲ ସବ୍ୟସାଚୀ ମିଶ୍ର ଏବଂ ମେଘା ଘୋଷ । ପୁଷ୍ପା ପଣ୍ଡା, ବିରେନ ମିଶ୍ର, ସ୍ନିଗ୍ଧା ମହାନ୍ତି, ମୀନକେତନ, ଜୟୀରାମ ସାମଲ, ଦୀପାଲି, ହାଡ଼ୁ, ମୟୁରୀ, ମିଟୁ ମିଥୁନ, ବିଜୟ ମହାନ୍ତି, ତନ୍ଦ୍ରା ରାୟ, ଅରବିନ୍ଦ ଷଡ଼ଙ୍ଗୀ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ନିର୍ମଳ ନାୟକ, ଅରୁଣ ମନ୍ତ୍ରୀ, ବସନ୍ତରାଜ ସାମଲ, ସୁଜିତ୍ ପରିଜା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ବିଭୁ କିଶୋର, କୁମାର ସାନୁ, ଅଭିଜିତ ମଜୁମଦାର, ମାନସ ପ୍ରୀତମ, ଇରା ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୧୦ର ଓଡ଼ିଆ କଥାଚିତ୍ର
ରୂପୀ କୌର
ରୂପୀ କୌର ଜଣେ କାନାଡ଼ାର ନାରିବାଦୀ କବି, ଲେଖକ ଏବଂ କଥିତ ଶବ୍ଦ କଳାକାର ଅଟନ୍ତି । ଇନଷ୍ଟୋଗ୍ରାମରେ ତାଙ୍କର କବିତା ଅନଲାଇନରେ ପୋଷ୍ଟ କରି ଲାଭ ପାଇବା ପାଇଁ ସେ "ଇନଷ୍ଟାପୋଟ୍" ଭାବରେ ଜଣାଶୁଣା ।
ସେ ୨୦୧୫ ମସିହାରେ "କ୍ଷୀର ଏବଂ ମହୁ" ଶୀର୍ଷକ କବିତା ଏବଂ ଗଦ୍ୟର ଏକ ପୁସ୍ତକ ପ୍ରକାଶ କରିଥିଲେ, ଯାହା ହିଂସା, ଶୋଷଣ, ପ୍ରେମ, କ୍ଷତି ଏବଂ ନାରୀତ୍ବର ବିଷୟବସ୍ତୁକୁ ଦର୍ଶାଏ ।
ଜୀବନ
ରୂପୀ କୌର ଭାରତର ପଞ୍ଜାବରେ ଜନ୍ମଗ୍ରହଣ କରିଥିଲେ ଏବଂ ଯେତେବେଳେ ସେ ୪ ବର୍ଷ ବୟସରେ ପିତାମାତାଙ୍କ ସହ କାନାଡ଼ାର ଟୋରୋଣ୍ଟୋକୁ ଯାଇଥିଲେ । ପିଲାଦିନେ ସେ ଚିତ୍ର ଆଙ୍କିବା ପାଇଁ ତାଙ୍କ ମାଁଙ୍କଠାରୁ ପ୍ରେରଣା ନେଇଥିଲେ । ସେ ନିଜ ଜନ୍ମଦିନରେ ନିଜ ବନ୍ଧୁମାନଙ୍କୁ କବିତା କିମ୍ବା ମାଧ୍ୟମିକ ବିଦ୍ୟାଳୟ କ୍ରସ ପାଇଁ ବାର୍ତ୍ତା ଲେଖନ୍ତି। ସେ ଓଣ୍ଟାରିଓ ୱାଟରଲୁ ବିଶ୍ୱବିଦ୍ୟାଳୟରେ ସୁଭାଷନ- କଳା ବ୍ୟବସାୟିକ ଲେଖା ଅଧ୍ୟୟନ କରିଥିଲେ । ସେ ବର୍ତ୍ତମାନ ତାଙ୍କ ପିତାମାତା ଏବଂ ଚାରି ଭାଇଙ୍କ ସହ ଅନଟାରିଓର ବ୍ରମ୍ପଟନରେ ରହନ୍ତି ।
ଆଧାର
ଶ୍ରେଣୀ:ପଞ୍ଜାବୀ ଲୋକ ଶ୍ରେଣୀ:୧୯୯୨ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:କବି
ରତ୍ନମାଳୀ ଜେମା
ରତ୍ନମାଳୀ ଜେମା (୨୧ ସେପ୍ଟେମ୍ବର ୧୯୨୦ - ୨୯ ଜାନୁଆରୀ ୨୦୧୪) ଜଣେ ଓଡ଼ିଆ ରାଜନୀତିଜ୍ଞା ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଏରସମା ବିଧାନ ସଭା ନିର୍ବାଚନ ମଣ୍ଡଳୀ ରୁ ୩ୟ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ରତ୍ନମାଳୀ ଜେମା ୧୯୨୦ ମସିହାର ସେପ୍ଟେମ୍ବର ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜଗଦୀଶ ଚନ୍ଦ୍ର ନରେନ୍ଦ୍ର ବାହାଦୁର ଓ ପତିଙ୍କ ନାମ ନାରାୟଣ ବୀରବର ସାମନ୍ତ । ତାଙ୍କ ପତି ନାରାୟଣ ସାମନ୍ତ ଜଣେ ରାଜନେତା ଥିଲେ ଏବଂ ବିଧାୟକ ଭାବରେ ଓଡ଼ିଶା ବିଧାନ ସଭାରେ କାର୍ଯ୍ୟ କରିଥିଲେ ।
ରାଜନୈତିକ ଜୀବନ
ରତ୍ନମାଳୀ ଜେମା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭା ରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ ।
୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଭାବରେ ଏରସମା ବିଧାନ ସଭା ନିର୍ବାଚନ ମଣ୍ଡଳୀ ରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୨୦୬୬୫ ଖଣ୍ଡ ଭୋଟ ପାଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ କମ୍ୟୁନିଷ୍ଟ ପାର୍ଟି ର ପ୍ରାର୍ଥୀ ଲୋକନାଥ ଚୌଧୁରୀଙ୍କୁ ୩୭୦୮ ଖଣ୍ଡ ଭୋଟ୍‌ରେ ପରାସ୍ତ କରି ୩ୟ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସମୁଦାୟ ୧୦ ଜଣ ମହିଳା ପ୍ରାର୍ଥୀ ନିର୍ବାଚନ ଲଢ଼ିଥିଲେ ଏବଂ ନବକୁମାରୀଙ୍କ ସମେତ ସମୁଦାୟ ଚାରି ଜଣ ହିଁ ନିର୍ବାଚିତ ହୋଇଥିଲେ ।
ମୃତ୍ୟୁ
ରତ୍ନମାଳୀ ଜେମା ୨୦୧୪ ମସିହାର ଜାନୁଆରୀ ୨୯ ତାରିଖରେ ୯୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୨୦ ଜନ୍ମ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:କଟକ ଜିଲ୍ଲାର ଲୋକ ଶ୍ରେଣୀ:୨୦୧୪ ମୃତ୍ୟୁ
ଶକୁନି (ମହାଭାରତ)
ଶକୁନି (ସଂସ୍କୃତ: शकुनि) ବା ଗାନ୍ଧାର ନରେଶ (ସଂସ୍କୃତ: गान्धारराज, ଗାନ୍ଧାରାର ରାଜା) ହିନ୍ଦୁ ମହାକାବ୍ୟ ମହାଭାରତ ର ଏକ ପ୍ରମୁଖ ଚରିତ୍ର । ଗାନ୍ଧର ରାଜ୍ୟର ଏହି ରାଜକୁମାର, ପରେ ପିତାଙ୍କ ମୃତ୍ୟୁ ପରେ ସେ ଗନ୍ଧାର ରାଜ୍ୟର ରାଜା ହୋଇଥିଲେ । ମହାଭାରତର ମୁଖ୍ୟ ଖଳନାୟକ ଭାବେ ତାଙ୍କୁ ଚିତ୍ରଣ କରାଯାଇଛି । ସେ ଥିଲେ ଗାନ୍ଧାରୀ  ଙ୍କ ଭାଇ ତଥା ଏବଂ ଦୁର୍ଯ୍ୟୋଧନଙ୍କ ମାମୁଁ ।
ପୌରାଣିକ ଗାଥା
ଶକୁନି ଥିଲେ ଗାନ୍ଧାର ଦେଶର ରାଜା ସୁବଳଙ୍କ ପୁତ୍ର ତଥା ଗାନ୍ଧାର ରାଜକୁମାର । ତାଙ୍କର ଗାନ୍ଧାରୀ ନାମକ ଏକ ଭଉଣୀ ଥିଲେ, ଯିଏ ଶକୁନିଙ୍କ ଅତି ପ୍ରିୟ ଥିଲେ । ମହାଭାରତ ମହାକାବ୍ୟରେ ସେ ଜଣେ ଅତ୍ୟନ୍ତ ବୁଦ୍ଧିମାନ, ଚତୁର ଖଳନାୟକ ଭାବରେ ଚିତ୍ରିତ । ଏପରିକି ଶକୁନିଙ୍କୁ କୁରୁକ୍ଷେତ୍ର ଯୁଦ୍ଧ ପଛରେ ମୁଖ୍ୟ କାରଣ ବୋଲି ମଧ୍ୟ କୁହାଯାଏ । ଶକୁନି ଅର୍ଶୀଙ୍କୁ ବିବାହ କରିଥିଲେ ଏବଂ ଉଲୁକ, ବୃକାସୁର ଏବଂ ବିପ୍ରଚିତ୍ତି ନାମକ ତାଙ୍କର ତିନି ପୁତ୍ର ଥିଲେ । ମହାଭାରତର ମୂଳ ଗ୍ରନ୍ଥଗୁଡ଼ିକରେ ଶକୁନିଙ୍କୁ ଦ୍ୱାପର ଯୁଗର ବ୍ୟକ୍ତିତ୍ୱ ବୋଲି ଉଲ୍ଲେଖ କରାଯାଇଛି ।
ଶକୁନି ଚାହୁଁ ନ ଥିଲେ ଯେ ତାଙ୍କ ପ୍ରିୟ ଭଉଣୀ ଗାନ୍ଧାରୀଙ୍କ ବିବାହ ଅନ୍ଧ ଧୃତରାଷ୍ଟ୍ରଙ୍କ ସହ ହେଉ । ତେବେ ପରିସ୍ଥିତି ଚକ୍ରରେ ଏହି ବିବାହ ଘଟିଯିବା ପରେ କୌରବଙ୍କ ପ୍ରତି ଶକୁନିଙ୍କ ଘୃଣାର ବୀଜ ବପନ ହୋଇଥିଲା । ପୁଣି ହସ୍ତିନାପୁର ସହ ଏକ ଯୁଦ୍ଧରେ ଗାନ୍ଧାର ନରେଶଙ୍କୁ ଅପମାନିତ କରାଯାଇଥିଲା ଏବଂ ପରବର୍ତ୍ତୀ ସମୟରେ ଶକୁନିଙ୍କର ସମସ୍ତ ଭାଇଙ୍କୁ ହତ୍ୟା କରାଯାଇଥିଲା । ଏଭଳି କ୍ଷେତ୍ରରେ ଶକୁନି ତାଙ୍କର ସ୍ନେହର ଭଉଣୀକୁ ଏକ ଅନ୍ଧ ଲୋକ ସହ ବିବାହ କରାଇଦେବାକୁ ଚାହୁଁ ନ ଥିଲେ । ତେଣୁ ଏଭଳି ଅନିଚ୍ଛାକୃତ ବିବାହରେ ଶକୁନି ଭୀଷଣ ଅପମାନିତ ବୋଧ କରି କୁରୁ ରାଜବଂଶକୁ ଧ୍ୱଂସ କରିବାକୁ ଶପଥ କରିଥିଲେ ଏବଂ କୁରୁ ସମ୍ପର୍କୀୟମାନଙ୍କ ମଧ୍ୟରେ ବିବାଦର ନିଆଁକୁ ଜାଳିବାରେ ଏକ ପ୍ରମୁଖ ଭୂମିକା ଗ୍ରହଣ କରିଥିଲେ । ଶକୁନି ତାଙ୍କ ବଡ଼ ଭଣଜା ଦୁର୍ଯ୍ୟୋଧନଙ୍କୁ ପିଲାଦିନରୁ ପ୍ରଭାବିତ କରି ପାଣ୍ଡବଙ୍କ ବିରୁଦ୍ଧରେ ଷଡଯନ୍ତ୍ର କରିଥିଲେ । ପରେ ସେ ପଶାଖେଳର ଯୋଜନା କରିଥିଲେ, ଯାହା ଏକ ମହାଭାରତର କଥାବସ୍ତୁର ମୋଡ ବଦଲାଇଦେଇଥିଲା । କୁରୁକ୍ଷେତ୍ର ଯୁଦ୍ଧ ସମୟରେ ଶକୁନି ସହଦେବଙ୍କଦ୍ୱାରା ନିହତ ହୋଇଥିଲେ ।
ଖଳନାୟକ ଭୂମିକାରେ
ସେ ମୁଖ୍ୟତଃ କୌରବ ଏବଂ ପାଣ୍ଡବଙ୍କ ମଧ୍ୟରେ ଘୃଣା ସୃଷ୍ଟି କରିବା କାର୍ଯ୍ୟ କରିଥିଲେ; ତାଙ୍କର ଯୋଜନା ଇତିହାସର ସବୁଠାରୁ ବଡ଼ ଯୁଦ୍ଧ- କୁରୁକ୍ଷେତ୍ରରେ ଶେଷ ହୋଇଥିଲା । ଯଦିଓ ସେ ପାଣ୍ଡବଙ୍କ ବିରୁଦ୍ଧରେ ନିଜର କୌଶଳରେ ପ୍ରାୟତଃ ବିଫଳ ହୋଇଥିଲେ, ତଥାପି ସେ କୁରୁଙ୍କ ବଂଶକୁ ଧ୍ୱଂସ କରିବାର କ୍ଷମତା ଉପରେ ବିଶ୍ୱାସ ହରାଇ ନଥିଲେ । ସେ ଚାହୁଁଥିଲେ ଯେ କୁରୁ ବଂଶର ଶାଖାଗୁଡ଼ିକ ମଧ୍ୟରେ ଏକ ପୂର୍ଣ୍ଣ-ଗୃହଯୁଦ୍ଧ ହେଉ, ଯାହା ତାଙ୍କର ପ୍ରତିଶୋଧ ପୂରଣ କରି ସମଗ୍ର ପରିବାରକୁ ଧ୍ୱଂସ କରିବ । ସେ କୃଷ୍ଣଙ୍କ ବ୍ୟତୀତ ଅନ୍ୟ କାହାକୁ ଭୟ କରୁନଥିଲେ । କାରଣ ସେ ଜାଣିଥିଲେ ଯେ କେବଳ କୃଷ୍ଣଙ୍କର ହିଁ ତାଙ୍କ ଯୋଜନାକୁ ଖଣ୍ଡନ କରିବାର ଶକ୍ତି ଏବଂ ପ୍ରଭାବ ରହିଛି । ଯେତେବେଳେ ଦ୍ରୌପଦୀ କୁରୁ ରାଜସଭାରେ ଅପମାନିତ ହୋଇଥିଲେ ଏବଂ ଦୁର୍ଯ୍ୟୋଧନଙ୍କଦ୍ୱାରା ଶାନ୍ତି କଥାବାର୍ତ୍ତା ପ୍ରତ୍ୟାଖ୍ୟାନ କରାଯାଇଥିଲା, କୃଷ୍ଣ ମଧ୍ୟ ମନେକଲେ ଅଧର୍ମ ଉପରେ ଧର୍ମର ଜୟ ନିମିତ୍ତ ଯୁଦ୍ଧ ଅବଶ୍ୟମ୍ଭାବି । ଏଣେ ଶକୁନି ଚାହୁଁଥିଲେ ଯେ ଦୁଇ ଭାତୃବଂଶ ମଧ୍ୟରେ ଯୁଦ୍ଧଦ୍ୱାରା ତାଙ୍କ ଭଉଣୀର ଅପମାନର ପ୍ରତିଶୋଧ ସେ ନେବେ ।
ଶକୁନି ତାଙ୍କର କୁଟିଳ ବୁଦ୍ଧି ପ୍ରୟୋଗ କରି କୌରବ ଏବଂ ପାଣ୍ଡବଙ୍କୁ ଯୁଦ୍ଧ ଆଡକୁ ଟାଣିନେବାକୁ ଅନେକ ଅନୈତିକ ଉପାୟ ଅବଲମ୍ବନ କରିଥିଲେ; ଯେପରିକି:
ଶକୁନିଙ୍କର ଏକମାତ୍ର ଭଲଗୁଣ ହେଉଛି ତାଙ୍କ ଭଉଣୀ ଗାନ୍ଧାରୀଙ୍କ ପ୍ରତି ତାଙ୍କର ଅତ୍ୟଧିକ ପ୍ରେମ । ଗାନ୍ଧାରୀ ଯେତେବେଳେ ଛୋଟ ଥିଲେ ସେ ଅନ୍ଧାରକୁ ଭୟ ଅକରୁଥିଲେ । ଜଣେ କର୍ତ୍ତବ୍ୟନିଷ୍ଠ ପତ୍ନୀ ହୋଇ, ସେ ସ୍ବେଚ୍ଛାକୃତ ଭାବରେ ନିଜ ଆଖିରେ ଅନ୍ଧପୁଟୁଳି ବାନ୍ଧିଦେଲେ । ଅନ୍ଧାରକୁ ଭୟ ପାଉଥିବା ନିଜର ପ୍ରିୟ ଭଉଣୀଙ୍କୁ ପ୍ରତି ମୁହୂର୍ତ୍ତରେ ଅନ୍ଧକାରରେ ବିତାଉଥିବାର ଦେଖି ଶକୁନି ଅତ୍ୟନ୍ତ ଦୁଃଖି ହୋଇଥିଲେ ଏବଂ ଅନେକ ସମୟରେ ସେ ଗାନ୍ଧାରୀଙ୍କୁ ଅନ୍ଧ ପୁଟୁଳି ଖୋଲି ଦେବାକୁ ମଧ୍ୟ ପରାମର୍ଶ ଦେଇଥିଲେ । ଗାନ୍ଧାରୀଙ୍କ ଏହି ଦୁଃଖପୁର୍ଣ୍ନ ଜୀବନ ବିରୁଦ୍ଧରେ ସେ ନେଇଥିବା ପ୍ରତିଶୋଧ ହିଁ ତାଙ୍କୁ ମହାଭାରତ ଖଳନାୟକ ଭାବେ ଚିତ୍ରିତ କରିଛି ।
ପଶାଖେଳ
ଶକୁନି ପଶାଖେଳରେ ଖୁବ୍ ପାରଦର୍ଶୀ ଥିଲେ କାରଣ ପଶାଖେଳର ଗୋଟି ତାଙ୍କ ସ୍ୱର୍ଗୀୟ ପିତାଙ୍କ ହାଡରୁ ତିଆରି କରାଯାଇଥିଲା ଯାହାକୁ ସେ ନିଜ ଇଚ୍ଛାରେ ନିୟନ୍ତ୍ରଣ କରିପାରୁଥିଲେ । କୌରବ ଏବଂ ପାଣ୍ଡବଙ୍କ ମଧ୍ୟରେ ଶକୁନି ଏକ ପଶାଖେଳ ଆୟୋଜନ କରିଥିଲେ, ଯେହେତୁ ସେ ଜାଣିଥିଲେ ଯେ ଯୁଧିଷ୍ଠିରଙ୍କର ସବୁଠାରୁ ବଡ଼ ଦୁର୍ବଳତା ହେଉଛି ଏହାକୁ ଖେଳିବାକୁ ଭଲ ପାଇବା । ସ୍ଥିର କରାଯାଇଥିବା ନିୟମ ଅନୁସାରେ ଦୁର୍ଯୋଧନଙ୍କ ପକ୍ଷରୁ ଶକୁନି ପଶା ଖେଳିଥିଲେ । ଫଲରେ ଶକୁନି ନିଜ କୁଟିଳମତି ପ୍ରୟୋଗକରି ଯୁଧିଷ୍ଠିରଙ୍କ ରାଜ୍ୟ ସହ ଯୁଧିଷ୍ଠିର, ତାଙ୍କ ଭାଇ- ଭୀମ, ଅର୍ଜୁନ, ନକୁଳ, ସହଦେବଙ୍କୁ ମଧ୍ୟ ଜିତିଥିଲେ । ପରେ, ସେ ଦ୍ରୌପଦୀଙ୍କୁ ମଧ୍ୟ ଜିତିଥିଲେ । ଦୁର୍ଯ୍ୟୋଧନଙ୍କ ନିର୍ଦ୍ଦେଶରେ ଦୁଃଶାସନ ଦ୍ରୌପଦୀଙ୍କୁ ଅସମ୍ମାନ କରିବାକୁ ଚେଷ୍ଟା କରିଥିଲେ, କିନ୍ତୁ କୃଷ୍ଣ ତାଙ୍କୁ ରକ୍ଷା କରିଥିଲେ । ଶକୁନିଙ୍କର ଏହି ଖେଳ ହିଁ ଥିଲା ମହାଭାରତରେ ଏକ ଗୁରୁତ୍ୱପୂର୍ଣ୍ଣ ଘଟଣା ଯାହା କୌରବ ଏବଂ ପାଣ୍ଡବ ମଧ୍ୟରେ କୁରୁକ୍ଷେତ୍ର ଯୁଦ୍ଧର କାରଣ ହୋଇଥିଲା ।
ଆଧାର
ଶ୍ରେଣୀ:ମହାଭାରତର ଚରିତ୍ର
ଅଟୋନୋମିକ ଡିସରିଫ୍ଲେକ୍ସିଆ
ଏହା ସାଧାରଣତଃ ଟି୬ ମେରୁଦଣ୍ଡ ସ୍ତର ଉପରେ ହୁଏ ଯଦିଓ ଟି୧୦ଠାରେ ହେବା ରିପୋର୍ଟ କମ ଅଛି । ଆଘାତ ସ୍ତର ଅଧିକ ହେଲେ ଅଧିକ ସଙ୍କଟ ରହେ । ମୂତ୍ରନଳୀ ସଂକ୍ରମଣ, ମୂତ୍ର ଧାରଣ, କୋଷ୍ଠକାଠିନ୍ୟ ଏବଂ ହେମୋରୋଇଡ ଇତ୍ୟାଦି ରୋଗ ଏହାକୁ ଟ୍ରିଗର କରିପାରେ । ଏହାର କାର୍ଯ୍ୟ ପ୍ରଣାଳୀରେ ସିମ୍ପାଥେଟିକ କ୍ରିୟା ଅଧିକ ହୁଏ ଓ କ୍ଷତିପୂରଣ ପାଇଁ ପାରାସିମ୍ପାଥେଟିକ୍ ପ୍ରତିକ୍ରିୟାର ଅଭାବ ହୁଏ ।  ଲକ୍ଷଣ ଓ ରକ୍ତଚାପ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ।
ଏହା ଏକ ଡାକ୍ତରୀ ଜରୁରୀକାଳୀନ ପରିସ୍ଥିତି । ପ୍ରାରମ୍ଭିକ ଚିକିତ୍ସାରେ ବ୍ୟକ୍ତିକୁ ସିଧା ବସିବା, ସଙ୍କୋଚନ‌କାରୀ ପୋଷାକ ନ ପିନ୍ଧିବା ଓ ଟ୍ରିଗର ଏଡ଼େଇବା ପାଇଁ ଚେଷ୍ତା କରିବା ଆବଶ୍ୟକ । ଏଥିପାଇଁ ଏକ ମୂତ୍ର କ୍ୟାଥେର୍ କିମ୍ବା ଅନ୍ତନଳୀ ଖାଲି କରିବାକୁ ଆଙ୍ଗୁଳିର ସାହାଯ୍ୟ ନେବା ଆବଶ୍ୟକ ହୋଇପାରେ । ଯଦି ରକ୍ତଚାପ ୧୫୦ ମିମି ପାରଦରୁ ଅଧିକ ରହିଥାଏ, ତେବେ ନାଇଟ୍ରୋଗ୍ଲିସେରିନ୍, ପ୍ରାଜୋସିନ୍, ନିଫେଡିପିନ୍ କିମ୍ବା ହାଇଡ୍ରାଲାଜାଇନ୍ ଭଳି ଔଷଧ ବ୍ୟବହାର କରାଯାଇପାରେ।  ଅନ୍ୟାନ୍ୟ ପଦକ୍ଷେପଗୁଡିକ ମୂତ୍ରାଶୟରେ ବ୍ଲାଟକ୍ସ ଇଞ୍ଜେକ୍ସନ ଦିଆଯାଇପାରେ । ପ୍ରତିଷେଧ ନିମନ୍ତେ ସମ୍ଭାବ୍ୟ ଘଟଣା ସମ୍ବନ୍ଧରେ ଶିକ୍ଷା ଦିଆଯାଏ ।
ଅଟୋନୋମିକ ଡିସ୍ରେଫ୍ଲେକ୍ସିଆ ଟି୬ ମେରୁଦଣ୍ଡ ସ୍ତର ଉପରେ ୨୦ରୁ ୭୦% ଲୋକଙ୍କଠାରେ ଦେଖାଯାଏ | ଏଥିରେ ମୃତ୍ୟୁ ସଙ୍କଟ ୨୨% ଥାଏ । ଏହି ଅବସ୍ଥା ପ୍ରଥମେ ହିଲଟନ୍ ୧୮୬୦ ମସିହାରେ ବର୍ଣ୍ଣନା କରିଥିଲେ । ଏହି ଅବସ୍ଥାରେ ଥିବା ଅନେକ ଲୋକ ସମ୍ପ୍ରଦାୟର ଚିକିତ୍ସା ପାଇଁ ଔଷଧ ପାଖରେ ରଖିଥାଆନ୍ତି।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ରୁପା
(Silver; ସିଲ୍‌ଭର୍) ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ Ag (άργυρος árguros; ଆର୍‌ଗୁରୋସ୍, argentum; ଆର୍‌ଜେଣ୍ଟମ୍, ଉଭୟ ପ୍ରାଚୀନ ଇଣ୍ଡୋ-ୟୁରୋପୀୟ ମୂଳ *arg-ରୁ ଆସିଛି,ମାନେ "grey" କିମ୍ବା "shining") ଓ ପରମାଣୁ କ୍ରମାଙ୍କ ୪୭ ।
ବାହାର ତଥ୍ୟ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ବିଦ୍ୟୁତ ଆଘାତ
ବିଦ୍ୟୁତ ଆଘାତ ବିଜୁଳି ମାରିବା ଯୋଗୁ ହୁଏ । ପ୍ରାରମ୍ଭିକ ଲକ୍ଷଣଗୁଡ଼ିକରେ ହୃଦ୍‌ରୋଧ ଓ ଶ୍ୱାସକ୍ରିୟା ବନ୍ଦ ହୋଇପାରେ । ହୃଦ୍‌ରୋଧ ସ୍ୱତଃସ୍ପୃତ ଭାବରେ ଶୀଘ୍ର ସମାଧାନ ହୋଇପାରେ କିନ୍ତୁ ଶ୍ୱାସକ୍ରିୟ ବନ୍ଦ ସମୟ ଅଧିକ ଲମ୍ବା ହୋଇଥାଏ | ଅନ୍ୟାନ୍ୟ ଲକ୍ଷଣ ମଧ୍ୟରେ ପୋଡ଼ାଜଳା ଏବଂ ଧାରହୀନ ଆଘାତ ହୋଇପାରେ | ବଞ୍ଚିରହୁଥିବା ଲୋକଙ୍କ ମଧ୍ୟରୁ ୭୫% ଲୋକଙ୍କର ସ୍ୱାସ୍ଥ୍ୟଗତ ସମସ୍ୟା ରହେ, ଯେପରିକି ମୋତିଆବିନ୍ଦୁ ଏବଂ ଶ୍ରବଣ ଶକ୍ତି ହ୍ରାସ | ଯଦି ମୃତ୍ୟୁ ଘଟେ ତେବେ ଏହା ସାଧାରଣତଃ ଅସ୍ୱାଭାବିକ ହୃଦୟର ଗତି କିମ୍ବା ଶ୍ୱାସକ୍ରିୟ ବିଫଳତା ଯୋଗୁ ହୋଇଥାଏ |
ଆଲୋକ ଆଘାତକୁ ସିଧାସଳଖ ଆଘାତ ଷ୍ଟ୍ରାଇକ୍, ପାର୍ଶ୍ୱ ଆଘାତ, ସ୍ପର୍ଶ ଆଘାତ ଏବଂ ଭୂକରେଣ୍ଟ ଶ୍ରେଣୀରେ ବିଭକ୍ତ କରାଯାଇଛି | ଭୂମି ବିଦ୍ୟୁତ ପ୍ରାୟ ଅର୍ଦ୍ଧେକ ମାମଲା ସୃଷ୍ଟି କରେ ଏବଂ ଯେତେବେଳେ ବଜ୍ରପାତ ସମୟରେ ଭୂମି ମାଧ୍ୟମରେ ବ୍ୟକ୍ତିଙ୍କ ନିକଟକୁ ଗତିକରେ | ପାର୍ଶ୍ୱ ଆଘାତ ପ୍ରାୟ ଏକ ତୃତୀୟାଂଶ ପରିସ୍ଥିତି ସୃଷ୍ଟି କରେ ଏବଂ ବଜ୍ରପାତ ସମୟରେ ବ୍ୟକ୍ତିଙ୍କ ନିକଟକୁ ବାୟୁରୁ ଡେଇଁପଡେ | ଯେତେବେଳେ ବ୍ୟକ୍ତି ଆଘାତପ୍ରାପ୍ତ ବସ୍ତୁକୁ ସ୍ପର୍ଶ କରେ ସେତେବେଳେ ସ୍ପର୍ଶ ଆଘାତ ହୁଏ | ସିଧାସଳଖ ଆଘାତ ପ୍ରାୟ ୫%  କ୍ଷେତ୍ରରେ ହୋଇଥାଏ । ବୈଦୁତିକ ଆଘାତ, ଉତ୍ତାପ ଆଘାତ ଏବଂ ଯାନ୍ତ୍ରିକ ଆଘାତ ଭଳି ତିନି ପ୍ରକାର ଆଘାତ ହୋଇପାରେ |ଆଘାତର ଏବଂ ପରୀକ୍ଷଣର ଇତିହାସ ଉପରେ ରୋଗ ନିର୍ଣ୍ଣୟ ସାଧାରଣତଃ ଆଧାରିତ ହୋଇଥାଏ ।
ବିଜୁଳି ମାରିବା ବା ବଜ୍ରପାତ ସମୟରେ ଘରଠାରୁ ଦୂରରେ ରହିବାକୁ ରୋକାଯାଏ ଅନ୍ତର୍ଭୁକ୍ତ | ଯଦି ବାହାରେ ରହିବାକୁ ନିହାତି ଆବଶ୍ୟକ ଥାଏ ତେବେ ଭୂସଂଲଗ୍ନ ହେବାକୁ ପରାମର୍ଶ ଦିଆଯାଏ | ଘର ଭିତରେ ଥିଲେ ବୈଦ୍ୟୁତିକ ଉପକରଣ ଏବଂ ଜଳ ସ୍ପର୍ଶ କରିବାକୁ ମନା କରାଯାଏ | ଯେଉଁମାନେ ହୃଦ୍‌‌ରୋଧ ହୋଇଥାଏ ଏବଂ ନାଡ଼ି ଚାଲୁନଥାଏ, ସେମାନଙ୍କର ତୁରନ୍ତ କାର୍ଡ଼ିଓପଲମୋନାରି ରିସସିଟେସନ (CPR) ଆରମ୍ଭ କରାଯିବା ଉଚିତ | ଯେଉଁମାନଙ୍କର କେନ୍ଦ୍ରୀୟ ନାଡ ଅଛି କିନ୍ତୁ ଶ୍ୱାସକ୍ରିୟା ନାହିଁ  ସେମାନଙ୍କର ପାଟିରୁ ପାଟି କୃତ୍ରିମ ଭେଣ୍ଟିଲେସନ କରାଯାଏ |
ଅନୁମାନ କରାଯାଏ ଯେ ବର୍ଷକୁ ୨୪୦,୦୦୦ ଥର ବଜ୍ରପାତ ହୁଏ ଓ ସେଥିଯୋଗୁ ୨୪,୦୦୦ ସଂଖ୍ୟକ ମୃତ୍ୟୁ ସହିତ | ପାର୍ବତ୍ୟ ଅଞ୍ଚଳ ଏବଂ ଭାରୀ-ଆର୍ଦ୍ରତା ବିଶିଷ୍ଟ ବାୟୁ ପ୍ରବାହ ହେଉଥିବା ମଧ୍ୟ ଆଫ୍ରିକା ଭଳି ଅଞ୍ଚଳଗୁଡିକ ସର୍ବାଧିକ ବଜ୍ରପାତର ହାର ରହିଛି | ବଜ୍ରପାତରେ ପୀଡିତା ଗର୍ଭବତୀ ମହିଳାମାନଙ୍କ ମଧ୍ୟରେ ଶିଶୁ ମୃତ୍ୟୁ ପ୍ରାୟ ୫୦% ହୋଇଥାଏ | ଯୁକ୍ତରାଷ୍ଟ୍ରରେ ପ୍ରାୟ ୧୦,୦୦୦ ଲୋକ ସେମାନଙ୍କ ଜୀବନ କାଳରେ ବଜ୍ରପାତରେ ଆକ୍ରାନ୍ତ ହୁଅନ୍ତି । ମହିଳାଙ୍କ ତୁଳନାରେ ପୁରୁଷମାନେ ୪ଗୁଣ ଅଧିକ ପ୍ରଭାବିତ ହୁଅନ୍ତି। ସାଧାରଣତଃ ପ୍ରଭାବିତ ବୟସ ଶ୍ରେଣୀ ୨୦ରୁ ୪୫ ବର୍ଷ ଥାଏ |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ମାନସ ରଞ୍ଜନ ମଲ୍ଲିକ
ମାନସ ରଞ୍ଜନ ମଲ୍ଲିକ (୧୮ ଅପ୍ରେଲ ୧୯୫୫ - ୯ ଅକ୍ଟୋବର ୨୦୧୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ଉପ-ନିର୍ବାଚନରେ ସେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀ ରୁ ୧୦ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ଏବଂ ପରବର୍ତ୍ତୀ ସମୟରେ ୨୦୦୦ ମସିହାରେ ହୋଇଥିବା ବିଧାନ ସଭା ନିର୍ବାଚନରେ ସ୍ୱାଧୀନ ପାର୍ଥୀ ଭାବରେ ୧୨ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ଶିକ୍ଷା ଓ ପରିବାର
ମାନସ ରଞ୍ଜନ ମଲ୍ଲିକ ୧୯୫୫ ମସିହାର ଅପ୍ରେଲ ମାସ ୧୮ ତାରିଖରେ ଭଦ୍ରକ ଜିଲ୍ଲା ରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ହୃଦାନନ୍ଦ ମଲ୍ଲିକ । ମାନସଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ସେ ନିରୂପମା ମଲ୍ଲିକଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଟି ପୁଅ ଓ ଗୋଟିଏ ଝିଅ ଅଛନ୍ତି । ମାନସଙ୍କର ବାପା ହୃଦାନନ୍ଦ ମଲ୍ଲିକ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ, ୬ଷ୍ଠ, ୭ମ ଓ ୧୦ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ । ତାଙ୍କ ଭାଇ ସଞ୍ଜୀବ ମଲ୍ଲିକ ମଧ୍ୟ ଜଣେ ରାଜନୀତିଜ୍ଞ, ଯିଏକି ୧୬ଶ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ମାନସ ରଞ୍ଜନ ସକାଳ ନାମକ ଏକ ଓଡ଼ିଆ ଦୈନିକ ଓଡ଼ିଆ ଖବରକାଗଜ ଏବଂ ମାସିକ ପତ୍ରିକାର ପ୍ରକାଶନ କରୁଥିଲେ ।
ରାଜନୈତିକ ଜୀବନ
ମାନସ ରଞ୍ଜନ ତାଙ୍କ ପିତା ହୃଦାନନ୍ଦ ମଲ୍ଲିକଙ୍କର ମୃତ୍ୟୁ ପରେ ୧୯୯୦ ମସିହାରେ ହୋଇଥିବା ଉପ-ନିର୍ବାଚନରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଜନତା ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୦ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ଏବଂ ୨୯ ଅପ୍ରେଲ ୧୯୯୦ରୁ ୧୯୯୫ ମସିହାରେ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ ।
ଏହାପରେ ସେ ୨୦୦୦ ମସିହା ଓଡ଼ିଶା ବିଧାନ ସଭା ନିର୍ବାଚନରେ ସ୍ୱାଧୀନ ପ୍ରାର୍ଥୀ ଭାବରେ ପୁଣିଥରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ମୃତ୍ୟୁ
ମାନସ ରଞ୍ଜନ ୨୦୧୨ ମସିହାର ଅକ୍ଟୋବର ୯ ତାରିଖରେ ବୃକ୍‌କ ବିଫଳତା ଯୋଗୁଁ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୭ବର୍ଷ ବୟସ ହୋଇଥିଲା । ୨୭ ନଭେମ୍ବର ୨୦୧୨ରେ ତାଙ୍କ ପାଇଁ ଓଡ଼ିଶା ବିଧାନ ସଭା ଗୃହରେ ଶୋକ ପାଳନ କରାଯାଇଥିଲା ।
ଆଧାର
ଶ୍ରେଣୀ:୧୯୫୫ ଜନ୍ମ ଶ୍ରେଣୀ:୨୦୧୨ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଭଦ୍ରକ ଜିଲ୍ଲାର ଲୋକ ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ପ୍ରସନ୍ନ କୁମାର ଦାଶ
ପ୍ରସନ୍ନ କୁମାର ଦାଶ (୨୭ ଅଗଷ୍ଟ ୧୯୧୯ - ୯ ଅକ୍ଟୋବର ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ପ୍ରସନ୍ନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୯ଥର କାର୍ଯ୍ୟ କରିଛନ୍ତି । ୧୯୫୨, ୧୯୫୭, ୧୯୬୧, ୧୯୬୭, ୧୯୭୧, ୧୯୭୭, ୧୯୮୦, ୧୯୮୫ ଓ ୧୯୯୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଯଥାକ୍ରମେ ୧ମ, ୨ୟ, ୩ୟ, ୪ର୍ଥ, ୫ମ, ୭ମ, ୮ମ ଓ ୯ମ ଓ ୧୧ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ପ୍ରସନ୍ନ କୁମାର ଦାଶ ୧୯୧୯ ମସିହାର ଅଗଷ୍ଟ ମାସ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜଗମୋହନ ଦାଶ ଏବଂ ତାଙ୍କ ପତ୍ନୀଙ୍କ ନାମ କୃଷ୍ଣପ୍ରିୟା ଦାଶ । ବିମଳଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ ।
ରାଜନୈତିକ ଜୀବନ
ପ୍ରସନ୍ନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଏହା ପୂର୍ବରୁ ସେ ସୋସିଆଲିଷ୍ଟ ପାର୍ଟି ଓ ପ୍ରଜା ସୋସିଆଲିଷ୍ଟ ପାର୍ଟି କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୯ଥର କାର୍ଯ୍ୟ କରିଛନ୍ତି ।
ମୃତ୍ୟୁ
ପ୍ରସନ୍ନ କୁମାର ଦାଶ ୨୦୦୫ ମସିହାର ଅକ୍ଟୋବର ମାସ ୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୬ ବର୍ଷ ବୟସ ହୋଇଥିଲା ।
ଆଧାର
ଶ୍ରେଣୀ:୧୯୧୯ ଜନ୍ମ ଶ୍ରେଣୀ:୨୦୦୫ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
କ୍ୟାଡ଼ମିଅମ
ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ Cd ଓ ପରମାଣୁ କ୍ରମାଙ୍କ ୪୮ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ବାଜେଡୋକ୍ସିଫେନ/କଞ୍ଜୁଗେଟେଡ ଇଷ୍ଟ୍ରୋଜେନ
ବାଜେଡୋକ୍ସିଫେନ/କଞ୍ଜୁଗେଟେଡ ଇଷ୍ଟ୍ରୋଜେନ, ବେପାର ନାମ ଡୁଭେ ଏବଂ ଡୁଭିଭ୍, ଋତୁବନ୍ଦ ସମୟରେ ହେଉଥିବା ଲକ୍ଷଣମାନଏବଂ ପରବର୍ତ୍ତୀ ସମୟରେ ହେଉଥିବା ଓଷ୍ଟିଓପୋରୋସିସ ରୋଗର ଚିକିତ୍ସା ପାଇଁ ବ୍ୟବହୃତ ଏକ ସ୍ଥିର ମାତ୍ରାର ଔଷଧ ମିଶ୍ରଣ । ଏହା ପାଟିରେ ଦିଆଯାଏ | ଏହାକୁ ସ୍ୱଳ୍ପ ମିଆଦି ବ୍ୟବହାର କରାଯିବା ଉଚିତ୍
ଏହି ମିଶ୍ରଣକୁ ୨୦୧୩ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୪ରେ ୟୁରୋପରେ ଚିକିତ୍ସା ପାଇଁ ଅନୁମୋଦନ କରାଯାଇଥିଲା। ଯୁକ୍ତରାଷ୍ଟ୍ରରେ ଏକ ମାସର ଔଷଧର ମୂଲ୍ୟ ୨୦୨୨ ସୁଦ୍ଧା ପ୍ରାୟ ୧୮୦ ଡଲାର ଅଟେ
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଚାନ୍ଦୁଆ
ଚାନ୍ଦୁଆ ଓଡ଼ିଶାର ଏକ ପୁରାତନ ହସ୍ତକଳା । ଓଡ଼ିଶାର ପିପିଲି ଚାନ୍ଦୁଆ ତିଆରି ଓ ରପ୍ତାନୀ କ୍ଷେତ୍ରରେ ଦେଶ ବିଦେଶରେ ସୁନାମ ଅର୍ଜନ କରିଛି । right|thumb
ପ୍ରକାର
ଜଳପରି ପିପିଲି ଚାନ୍ଦୁଆ।
ପ୍ରସ୍ତୁତି
ଚାନ୍ଦୁଆରେ ଅଙ୍କା ଯାଉଥିବା ରାହୁମୁଣ୍ଡ, ଶୁଆ, କଦଳୀପତ୍ର, ନୀଳଚକ୍ର, ଗଦା, ତୁଳସୀପତ୍ର ଓ ବେଲପତ୍ର ପରି ଆଦି ସୂକ୍ଷ୍ମ କାମ ଛୁଞ୍ଚି ସୂତାରେ ମହିଳାମାନେ କରନ୍ତି । ଏହାପରେ  ପୁରୁଷ ଲୋକମାନେ ମେସିନରେ ଏସବୁ ଯୋଡେଇ କରିଥାଆନ୍ତି। -
ଶ୍ରୀମନ୍ଦିରରେ ଚାନ୍ଦୁଆ
ହେରାପଞ୍ଚମୀ ଦିନ ମଠ ପରିସରରେ ଚାନ୍ଦୁଆ ନିର୍ମାଣ କାର୍ଯ୍ୟ ଅନୁକୂଳ ହୁଏ । ନିଳାଦ୍ରୀ ବିଜେ ଦିନ ରତ୍ନ ସିଂହାସନରେ ଚାନ୍ଦୁଆ ବନ୍ଧାହୁଏ ।
ଆଧାର
ଶ୍ରେଣୀ:ଜଗନ୍ନାଥ ମନ୍ଦିରରେ ବ୍ୟବହୃତ ସାମଗ୍ରୀ ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ ଶ୍ରେଣୀ:ଓଡ଼ିଶାର ହସ୍ତଶିଳ୍ପ ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ ଶ୍ରେଣୀ:ଓଡ଼ିଶାରେ ଥିବା ଭୌଗଳିକ ସଙ୍କେତ
ମାକ୍ସ ୱେବର
ୱେବରଙ୍କ ମତରେ ଆଧୁନିକତା ଓ ପୁଞ୍ଜିବାଦର ଉତ୍ଥାନ ସ‌ହିତ ଯୁକ୍ତିକରଣ (rationalisation), ଧର୍ମନିରପେକ୍ଷତା (secularisation) ଓ ମୋହଭଙ୍ଗର ("disenchantment") ପ୍ରକ୍ରିୟା ବୁଝିବା ତାଙ୍କ ମୂଖ୍ୟ ଚିନ୍ତା ଥିଲା । ପୃଥିବୀ ବିଷୟରେ ଏକ ନୂତନ ଚିନ୍ତାଧାରାର ଦୃଷ୍ଟିପାତ ହୋଇଥିଲା । ତାଙ୍କର ଥେସିସ ବା ପ୍ରବନ୍ଧ ଅର୍ଥନୈତିକ ସମାଜବିଜ୍ଞାନ ଓ ଧର୍ମର ସାମାଜିକବାଦ ନିମନ୍ତେ ସେ ବିଖ୍ୟାତ ଥିଲେ ଯାହାକୁ ସେ ପ୍ରୋଟେସ୍ଟାଣ୍ଟ ଏଥିକ୍ସ ଆଣ୍ଡ ସ୍ପିରିଟ ଅଫ କାପିଟାଲିଜ୍ମ ନାମରେ ଏହ ପୁସ୍ତକ ଭାବରେ ପ୍ରକାଶ କରିଥିଲେ ଯେଉଁଥିରେ ସେ ପ୍ରସ୍ତାବ ଦେଲେ ଯେ ସାଧୁ ପ୍ରୋଟେସ୍ଟାଣ୍ଟିଜ୍ମ ଏକ ମୂଖ୍ୟ ଇଲେକ୍ଟିଭ ଆଫିନିଟି ଯାହା ପଶ୍ଚିତ ପୃଥିବୀର ମାର୍କେଟ ଅର୍ଥନୀତି-ପ୍ରଚଳିତ ଜାତୀୟ (market-driven) ପୁଞ୍ଜିବାଦ ଓ ତର୍କ ସଙ୍ଗତ ସମାଜଶାସ୍ତ୍ର (rational-legal nation-state)ର ଉତ୍ଥାନ ସ‌ହିତ ଜଡ଼ିତ ଅଛି । ସେ ଯୁକ୍ତି ଛଳରେ ମତ ଦେଲେ, ପ୍ରୋଟେସ୍ଟାଣ୍ଟିଜ୍ମର ମୌଳିକ ସିଦ୍ଧାନ୍ତରେ ପୁଞ୍ଜିବାଦର ଉତ୍ଥାନ ଅଛି । ତେଣୁ ପ୍ରୋଟେସ୍ଟାଣ୍ଟ ଧାର୍ମିକ ମୂଲ୍ୟବୋଧରେ ପୁଞ୍ଜିବାସ ଜଡ଼ିତ ହୋଇଛି ମାର୍କ୍ସଙ୍କ ଐତିହାସିକ ଭୌତିକବାଦ ବିରୁଦ୍ଧରେ ପୁଞ୍ଜିବାଦର ସୃଷ୍ଟି ବୁଝିବାକୁ ହେଲେ ଧର୍ମରେ ସନ୍ନିହିତ ସାଂସ୍କୃତିକ ପ୍ରଭାବକୁ ବୁଝିବାକୁ ୱେବର ମତବ୍ୟକ୍ତ କଲେ । ପୃଥିବୀର ଧର୍ମ ବିଷୟରେ ପ୍ରୋଟେସ୍ଟାଣ୍ଟଙ୍କ ଏଥିକ ବିଷୟ ୱେବରଙ୍କ ବିସ୍ତୃତ ଅନୁଶୀଳନ ଥିଲା । ଚୀନ ଧର୍ମ, ଭାରତୀୟ ଧର୍ମ ଓ ପୂରାତନ ଜୁଦାଇ ଧର୍ମ (ancient Judaism) ପୁସ୍ତକମାନଙ୍କୁ ସେ ଅନୁଶୀଳନ କଲାବେଳେ ଅର୍ଥନୈତିକ ଫଳାଫଳ ଓ ସାମାଜିକ ସ୍ତର ବିନ୍ୟାସ ଉପରେ ସେ ବିଶେଷ ଧ୍ୟାନ ଦେଇଥିଲେ । ରାଜନୀତି ଏକ ପେଷାକୁ (Politics as a Vocation) ୱେବର ସଂଜ୍ଞା କରି ଲେଖିଥିଲେ, ରାଜ୍ୟ (state) ଏକ ସତ୍ତା ଯେଉଁଠି ନ୍ୟାୟିକ ଭାବରେ ଶାରୀରିକ ବଳ ପ୍ରୟୋଗର ("monopoly of the legitimate use of physical force) ଏକଚାଟିଆ ଦାବୀ କରାଯାଇପାରେ ।
ଅର୍ଥଶାସ୍ତ୍ର ଇତିହାସ ଓ ଅର୍ଥଶାସ୍ତ୍ର ଥିଓରୁ ଓ ମେଡ଼ୋଲୋଜିରେ ଅନେକ ଦୃଷ୍ଟିକୋଣ ଉପରେ ମଧ୍ୟ ୱେବର ଲେଖିଥିଲେ । ସେ ପାର୍ଲିଆମେଣ୍ଟ ସଭ୍ୟ ପାଇଁ ଚେଷ୍ଟା କରି ଅକୃତକାର୍ଯ୍ୟ ହୋଇଥିଲେ । ସନ ୧୯୨୦ରେ ମାତ୍ର ୫୬ ବର୍ଷ ବୟସରେ ସେ ଫ୍ଲୁ ରୋଗର ଆକ୍ରାନ୍ତ ହୋଇ ନିମୋନିଆ ଯୋଗୁ ମୃତ୍ୟୁ ବରଣ କରିଥିଲେ ।
ଗତିକୃଷ୍ଣ ମିଶ୍ର
ଗତିକୃଷ୍ଣ ମିଶ୍ର, ଓଡ଼ିଶା ଉଚ୍ଚ ନ୍ୟାୟାଳୟର ସପ୍ତମ ମୁଖ୍ୟ ବିଚାରପତି ଥିଲେ (୦୧.୦୫.୧୯୬୯ - ୩୦.୧୦.୧୯୭୫) । ୧୯୬୯ ମଇ ପହିଲାରେ ସେ ଏହି ଆସନ ଅଳଙ୍କୃତ କରିଥିଲେ । ଏହି ପଦବୀରେ ସେ ଛଅ ବର୍ଷରୁ ଅଧିକ ସମୟ କାର୍ଯ୍ୟ କରିଥିଲେ ।
ବୃତ୍ତିଗତ ଜୀବନ
ଢେଙ୍କାନାଳ ଜିଲ୍ଲାର ଗଇଲୋ ଗ୍ରାମରେ ଜନ୍ମିତ ଶ୍ରୀ ମିଶ୍ରଙ୍କ ପ୍ରାଥମିକ ଶିକ୍ଷା ନିଜ ଗାଁ ବିଦ୍ୟାଳୟରେ ସମ୍ପନ୍ନ ହୋଇଥିଲା । ପାଟନା ବିଶ୍ୱବିଦ୍ୟାବିଦ୍ୟାଳୟରେ ୧୯୩୭ରେ ଅର୍ଥନୀତିରେ ସ୍ନାତକୋତ୍ତର ଡିଗ୍ରି ହାସଲ କରି ପାଟନାରେ ହିଁ ଆଇନ ଶିକ୍ଷା ସମାପ୍ତ କଲେ ଓ ତାପରେ ସେ ଓଡ଼ିଶା ଫେରିଥିଲେ । ୧୯୪୦ରେ କଟକରେ ଆଇନ ବ୍ୟବସାୟ ଆରମ୍ଭ କରିଥିଲେ । ୧୯୪୩ରେ ସେ ମୁନ୍‌ସଫ୍ ଭାବେ ସରକାରୀ ଚାକିରିରେ ଯୋଗ ଦେଲେ । ପରେ ସବ୍ ଜଜ୍ ପାହ୍ୟାକୁ ଉନ୍ନିତ ହୋଇ ବିଭିନ୍ନ ସ୍ଥାନରେ ଏହି ଦାୟିତ୍ୱ ତୁଲାଇ ଥିଲେ । ତେବେ ୧୯୫୦ ମସିହାରେ ସରକାରୀ ଚାକିରିରୁ ଇସ୍ତଫା ଦେଇ ଓକିଲାତି ବ୍ୟବସାୟ ଆରମ୍ଭ କରିଥିଲେ । ବାର ବର୍ଷ ପରେ ଅର୍ଥାତ, ୩୦.୦୧.୧୯୬୨ରେ ଓଡ଼ିଶା ଉଚ୍ଚ ନ୍ୟାୟାୟଳରେ ଅତିରିକ୍ତ ବିଚାରପତି ଭାବେ ନିଯୁକ୍ତ ହେଲେ ।
ମୁଖ୍ୟ ବିଚାରପତି ପଦବୀରେ ଥିବା ବେଳେ ସେ ୧ ଜୁଲାଇ ୧୯୭୨ଠାରୁ ୮ ନଭେମ୍ବର ୧୯୭୨ ଓ ୨୧ ଅଗଷ୍ଟ ୧୯୭୪ଠାରୁ ୨୫ ଅକ୍ଟୋବର ୧୯୭୪ ପର୍ଯ୍ୟନ୍ତ ଦୁଇଥର ଓଡ଼ିଶାର ରାଜ୍ୟପାଳ (କାର୍ଯ୍ୟକାରୀ) ଦାୟିତ୍ୱ ନିର୍ବାହ କରିଥିଲେ ।
ଜୁଲାଇ ୦୬, ୧୯୯୨ରେ ତାଙ୍କର ଦେହାବସାନ ହେଲା । ମୃତ୍ୟୁ ବେଳକୁ ତାଙ୍କର ଦୁଇ ପୁଅ ଏବଂ ଦୁଇ ଝିଅ ଥିଲେ ।
ଆଧାର
ଶ୍ରେଣୀ:୧୯୧୧ ଜନ୍ମ ଶ୍ରେଣୀ:୨୦୦୯ ମୃତ୍ୟୁ ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଶ୍ରେଣୀ:ଓଡ଼ିଶାର ରାଜ୍ୟପାଳ
ପର୍ଶୁରାମ ପଣ୍ଡା
ପର୍ଶୁରାମ ପଣ୍ଡା (୧୬ ଜୁନ ୧୯୩୪ - ୫ ଜାନୁଆରୀ ୨୦୧୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀ ରୁ ୧୦ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ରାଜନୈତିକ ଜୀବନ
ପର୍ଶୁରାମ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ପର୍ଶୁରାମ ୧୯୭୭ ମସିହାରେ ରାଜନୀତିରେ ଯୋଗ ଦେଇଥିଲେ ଏବଂ ସେ ଚିକଳଖଣ୍ଡିର ସରପଞ୍ଚ ଭାବରେ ପ୍ରଥମ ନିର୍ବାଚନ ଜିତିଥିଲେ ।
ମୃତ୍ୟୁ
ପର୍ଶୁରାମ ୨୦୧୯ ମସିହାର ଜାନୁଆରୀ ୫ ତାରିଖରେ ୮୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୩୪ ଜନ୍ମ ଶ୍ରେଣୀ:୨୦୧୯ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଋଷି ପଞ୍ଚମୀ
ଋଷି ପଞ୍ଚମୀ ବ୍ରତ ଭାଦ୍ରବ ମାସ ଶୁକ୍ଳପକ୍ଷ ପଞ୍ଚମୀ ତିଥିରେ ପାଳନ କରାଯାଏ । ରଜସ୍ୱଳା ସମୟରେ ମହିଳାମାନେ କରୁଥିବା ତ୍ରୁଟିରୁ ମୁକ୍ତି ପାଇବା ନିମନ୍ତେ ଋଷି ପଞ୍ଚମୀ ବ୍ରତ ପାଳନ କରିଥାନ୍ତି ।
ପୌରାଣିକ
ବିଦର୍ଭ ଦେଶରେ ଉତ୍ତଙ୍କ ନାମକ ଜଣେ ସଦାଚାରୀ ବ୍ରାହ୍ମଣ ରହୁଥିଲେ। ତାଙ୍କ ପତ୍ନୀ ପତିବ୍ରତା ଥିଲେ। ତାଙ୍କର ଗୋଟିଏ କନ୍ୟା। କନ୍ୟାର ବିବାହ ତାଙ୍କ ସମକକ୍ଷ ଏକ କୁଳଶୀଳ ବର ସହିତ କଲେ। ଦୁର୍ଭାଗ୍ୟବଶତଃ କିଛି ଦିନ ପରେ ତାଙ୍କ କନ୍ୟା ବିଧବା ହୋଇଗଲେ। ଉତ୍ତଙ୍କ ମନଦୁଃଖରେ ନିଜ କନ୍ୟାକୁ ଆଣି ଗଙ୍ଗା ତଟରେ ଏକ କୁଡ଼ିଆ ଘର ତିଆରି କରି ରହିବାକୁ ଲାଗିଲେ। ଥରେ ବ୍ରାହ୍ମଣ କନ୍ୟା ଶୋଇଥିବା ସମୟରେ ହଠାତ୍ ତାଙ୍କ ଶରୀର ପୋକରେ ଭରିଗଲା। ବ୍ରାହ୍ମଣ କନ୍ୟା ତାଙ୍କ ମା’ଙ୍କୁ ସମସ୍ତ କଥା ଶୁଣାଇଲେ। ପତ୍ନୀ ସ୍ୱାମୀ ଉତ୍ତଙ୍କକୁ କହିଲେ- ମୋ ସାଧ୍ୱୀ କନ୍ୟାର ଏପରି ଦଶା ହେବାର କାରଣ କ’ଣ ? ଉତ୍ତଙ୍କ ସାଧନା ବଳରେ ଜାଣିବାକୁ ପାଇଲେ ଯେ ପୂର୍ବଜନ୍ମରେ ତାଙ୍କ କନ୍ୟା ବ୍ରାହ୍ମଣୀ ଥିଲେ। ସେ ରଜସ୍ୱଳା ହୋଇଥିବା ବେଳେ ବାସନ ସ୍ପର୍ଶ କରିଦେଇଥିଲେ ।ଯାହା ଫଳରେ ଏହି ଜନ୍ମରେ ତା’ ଶରୀରରେ ପୋକ ହୋଇଯାଇଛି।
ଧର୍ମ ଶାସ୍ତ୍ର ମାନ୍ୟତାନୁସାରେ ରଜସ୍ୱଳା ସ୍ତ୍ରୀ ପ୍ରଥମ ଦିନରେ ଚଣ୍ଡାଳୁଣୀ, ଦ୍ୱିତୀୟ ଦିନରେ ବ୍ରହ୍ମଘାତିନୀ ଏବଂ ତୃତୀୟ ଦିନରେ ଧୋବଣୀ ସହ ସମାନ ଅପବିତ୍ର ହୋଇଥାଏ । ସେ ଚତୁର୍ଥ ଦିନରେ ସ୍ନାନ କରି ଶୁଦ୍ଧ ହୋଇଥାଏ। ଯଦି ସେ ଶୁଦ୍ଧ ମନରେ ଋଷି ପଞ୍ଚମୀ ବ୍ରତ କରିବ ତା’ର ସମସ୍ତ ଦୁଃଖ ଦୂର ହୋଇଯିବ ଏବଂ ପରବର୍ତ୍ତୀ ଜନ୍ମରେ ସେ ସୌଭାଗ୍ୟପ୍ରାପ୍ତ କରିପାରିବ। ପିତା ଉତ୍ତଙ୍କ ଆଜ୍ଞା ପାଇଁ ସାଧ୍ୱୀ କନ୍ୟା ଋଷି ପଞ୍ଚମୀ ବ୍ରତ ପାଳନ କଲେ। ଏହା କରିବାଦ୍ୱାରା ସାଧ୍ୱୀ କନ୍ୟାଙ୍କ ସମସ୍ତ ଦୁଃଖ କଷ୍ଟ ଦୂର ହେବା ସହ ଅକ୍ଷୟ ପ୍ରାପ୍ତ କଲେ ।
ଆଧାର
ଶ୍ରେଣୀ:ହିନ୍ଦୁ ପର୍ବ
ହିରୋଗିରି
ହିରୋଗିରି, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ସତ୍ୟପ୍ରିୟ ବେହେରା ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ଓ ଚିତ୍ରନାଟ୍ୟ ରଚନାର କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଅଶ୍ୱିନୀ ଗଡ଼ନାୟକ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଆକାଶ ଦାସ ନାୟକ ଓ ମେଘା ଘୋଷ । ସମରେଶ ରାଉତରାୟ, ପିଣ୍ଟୁ ନନ୍ଦ, ସ୍ନିଗ୍ଧା ମହାନ୍ତି, ସଲିଲ ମିତ୍ର, ମୀନକେତନ, ଦେବୁ ବୋଷ, ପୁଷ୍ପା ପଣ୍ଡା, ଗୁଡ୍ଡୁ, ବିଦୁସ୍ମିତା, ପ୍ରକୃତି ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୧ ମସିହାର ଡିସେମ୍ବର ୩୧ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ପାମେଲା ଜୈନ, ଉଦିତ ନାରାୟଣ, ଅସୀମା ପଣ୍ଡା, ବିନୋଦ ରାଠୋଡ଼, ସ୍ୱୟମ ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୨୧ର ଓଡ଼ିଆ କଥାଚିତ୍ର‌
ଶୁଚିତ୍ୱ
ଶୁଚିତ୍ୱ ବା ପରିମଳ (ଇଂରାଜୀ ଭାଷାରେ Sanitation) ଏକ ଜନସ୍ୱାସ୍ଥ୍ୟ ବ୍ୟବସ୍ଥା ଯାହାର ପାନୀୟ ଜଳ ଓ ମାନବ ମଳମୂତ୍ର ତ‌ଥା ନାଳ ପ୍ରବାହିତ ଦୂଷିତ ଜଳର ଯଥେଷ୍ଟ ବିଶୋଧନ ସ‌ହିତ ସମ୍ପର୍କ ରଖିଥାଏ । ବିପଦ ଜନ‌କ ମଳ ସଂସ୍ପର୍ଶ ପ୍ରତିରୋଧ ( Preventing ) ଓ ସାବୁନ ସାହାଯ୍ୟରେ ହସ୍ତ ପ୍ରକ୍ଷାଳନ ମଧ୍ୟ ଏହାର ଅନ୍ତର୍ଭୁକ୍ତ । ଶୁଚିତ୍ୱ ପ୍ରଣାଳୀରେ ମନୁଷ୍ୟର ସ୍ୱାସ୍ଥ୍ୟ ସୁରକ୍ଷା ଦେବାକୁ ଏକ ପରିଷ୍କାର ପରିବେଶ ଦେବାକୁ ହୁଏ ଯାହା ରୋଗ ସଞ୍ଚାରଣ (transmission of disease) ବିଶେଷତଃ ମଳ-ମୁଖ ପଥ ବନ୍ଦ କରିବ । ଉଦାହରଣ ସ୍ୱରୁପ ପରିମଳ ବ୍ୟବସ୍ଥା ସାହାଯ୍ୟରେ ଅପ‌ପୁଷ୍ଟି ବା ମାଲନ୍ୟୁଟ୍ରିସନ (malnutrition) ଓ ପିଲାଙ୍କର ସ୍ୱଳ୍ପ ବିକାଶ (stunted growth) କମାଯାଇ ପାରିବ । ସାମାନ୍ୟ ପରିମଳ ବ୍ୟବସ୍ଥା ଥିଲେ ଅନେକ ରୋଗ ପ୍ରତିଷେଧ ଯେପରିକି ଗୋଲ କୃମି (ଏକ ପ୍ରକାର ଅନ୍ତନଳୀ ସଂକ୍ରମଣ ବା ହେଲମିନ୍ଥିଆସିସ (helminthiasis), କଲେରା, ହେପାଟାଇଟିସ, ପୋଲିଓ, ସିସ୍ଟୋସୋମିଆସିସ ଓ ଟ୍ରାକୋମା ହୋଇପାରିବ । ଶାରୀରିକ, ଅଣୁଜୈବିକ ଓ ରାସାୟନିକ ପଦାର୍ଥ ମଧ୍ୟ ବିପଦଜନକ ହୋଇପାରେ । ମନୁଷ୍ୟ ଓ ପଶୁଜାତ ମଳ, କଠିନ ବର୍ଜ୍ୟ ବସ୍ତୁ ଘରୋଇ ବର୍ଜ୍ୟ ଜଳ, କାରଖାନା ବର୍ଜ୍ୟ ପଦାର୍ଥ ଓ କୃଷି ବର୍ଜ୍ୟ ପଦାର୍ଥ ସ୍ୱାସ୍ଥ୍ୟ ପକ୍ଷେ ହାନିକାରକ ହୋଇଥାଏ । ସ୍ୱାସ୍ଥ୍ୟହାନୀକର ବିପଦରୁ ରକ୍ଷା ପାଇବା ନିମନ୍ତେ ଯନ୍ତ୍ର ସାହାଯ୍ୟ (ନାଳ, ଭୂତଳ ନାଳ ଓ ବର୍ଜ୍ୟ ଜଳ ପରିଷ୍କାର କର୍ମ), ସାଧାରଣ ଯାନ୍ତ୍ରିକ ନିପୁଣତା (ପାଇଖାନା ଓ ସେପ୍ଟିକ ଟାଙ୍କି ତିଆରି) ଓ ବ୍ୟକ୍ତିଗତ ସ୍ୱାସ୍ଥ୍ୟରକ୍ଷା ଅଭ୍ୟାସ (ସାବୁନଦ୍ୱାରା ହାତ ଧୋଇବା) ଆବଶ୍ୟକ ।
ଶୁଚିତ୍ୱ ନିମନ୍ତେ ଅନେକ ଗୁଡ଼ିଏ ପ୍ର‌ଯୁକ୍ତି ବିଦ୍ୟା ଅଛି । ଉଦାହରଣ ସ୍ୱରୂପ ଗୋଷ୍ଠୀ-ନେତୃତ୍ୱ ସମ୍ପୁର୍ଣ୍ଣ ପରିମଳ (community-led total sanitation), ପାତ୍ର ପରିମଳ (container-based sanitation), ପରିବେଶ ସମ୍ପର୍କୀୟ ପରିମଳ (environmental sanitation), ଆଶୁ ପରିମଳ (emergency sanitation), ପରିସ୍ଥିତି ସମ୍ପର୍କୀୟ ପରିମଳ (ecological sanitation), ସ୍ଥାନ ପରିମଳ ଓ ସ୍ଥାୟୀ ପରିମଳ (sustainable sanitation) । ପରିମଳ ବ୍ୟବସ୍ଥାର ବିଭିନ୍ନ ସାଧନ - ଗ୍ରହଣ, ସଂରକ୍ଷଣ, ପରିବ‌ହନ, ପ୍ରଶୋଧନ ଓ ମଳ ତ‌ଥା ଦୂଷିତ ଜଳୀୟ ପଦାର୍ଥମାନଙ୍କର ନିଷ୍କାସନ ବା ପୁନଃବ୍ୟ‌ବ‌ହାର (reuse of human excreta and wastewater) । ପୁନଃ ବ୍ୟବ‌ହାର କାର୍ଯ୍ୟକ୍ରମରେ ପୋଷକ, ଜଳ, ଶକ୍ତି ଓ ମଳ ତ‌ଥା ମଇଳା ଜଳ ଓ ଜୈବିକ ପଦାର୍ଥମାନଙ୍କୁ ଅଗ୍ରାଧିକାର ଦିଆଯାଇଥାଏ ।  ଏହାକୁ ପରିମଳ ମୂଲ୍ୟ ଚେନ ବା ସାନିଟେସନ ଭାଲ୍ୟୁ ଚେନ ବା ସାନିଟେସନ ଇକୋନୋମି କୁହାଯାଉଛି ।
ଦେଶ ମଧ୍ୟରେ ବା ଦେଶ ବାହାରେ ପରିମଳ ବ୍ୟବସ୍ଥାର ତୁଳନା କରିବା ନିମନ୍ତେ କେତେକ ସାନିଟେସନ ସୋପାନ ("levels") ବ୍ୟବ‌ହାର କରାଯାଉଛି । ଏହି ପରିମଳ ଶିଡ଼ି ସନ ୨୦୧୬ରେ ଯୁଗ୍ମ ନିରୀକ୍ଷଣ ଯୋଜନା ଆରମ୍ଭ ହୋଇଥିଲା ଯାହା ଖୋଲା ମଳତ୍ୟାଗରୁ (open defecation) ଆରମ୍ଭ ହୋଇ କ୍ରମଶଃ ଉପରକୁ ଯାଇ ଅଣଉନ୍ନତ, ସୀମିତ, ମୌଳିକ, ସର୍ବାଧିକ ସୋପାନ "ନିରାପତ୍ତା ପରିଚାଳିତ"ରେ (safely managed) ସମାପ୍ତ ହୋଇଛି । ଏହା ବିକାଶଶୀଳ ଦେଶମାନଙ୍କ (developing countries) ପାଇଁ ପ୍ର‌ଯୁଜ୍ୟ ହୁଏ ।
ସନ ୨୦୧୦ରେ ମାନବର ଜଳ ଓ ପରିମଳ ଅଧିକାରକୁ ସ୍ୱୀକୃତି ଦେଲେ । ଏହି ଅଧିକାର ଆନ୍ତର୍ଜାତୀୟ ବିକାଶର ପ୍ରାଥମିକତା (global development) ଓ ସ୍ଥାୟୀ ବିକାଶ ଲକ୍ଷ ସଂଖ୍ୟା ୬ର (Sustainable Development Goal 6) ଏକ ବିଷୟ । ସନ ୨୦୧୭ରେ ଯୁଗ୍ମ ମନିଟରିଙ୍ଗ ପ୍ରୋଗ୍ରାମ ଫର ୱାଟର ସପ୍ଲାଇ ଆଣ୍ଡ ସାନିଟେସନ ଆକଳନ ଅନୁସାରେ ଅଧୁନା ପ୍ରାୟ ୪.୫ ଶହ କୋଟି ଲୋକଙ୍କ ଉନ୍ନତ ପରିମଳ (safely managed sanitation) ବ୍ୟବସ୍ଥା ନାହିଁ । ଏହି ପରିମଳ ଅଭା କେବଳ ଜନସ୍ୱାସ୍ଥ୍ୟ (public health) ଉପରେ ପ୍ରଭାବ ପକାଏନି, ଏହା ମାନବିକ ଗୌରବ (dignity) ଓ ବ୍ୟକ୍ତିଗତ ସୁରକ୍ଷା ଉପରେ ମଧ୍ୟ ପ୍ରଭାବ ପକାଏ ।
ଡବ୍ଲ୍ୟୁ.ଏଚ.ଓ. ଅନୁସାରେ ଶୁଚିତ୍ୱ କହିଲେ ସାଧାରଣତଃ ମନୁଷ୍ୟ ମଳମୂତ୍ରର ନିରାପଦ ଦୁରୀକରଣ ବ୍ୟବସ୍ଥାକୁ ବୁଝାଏ । ସାରା ପୃଥିବୀରେ ଶୁଚିତ୍ୱ ଅଭାବରେ ବିଭିନ୍ନ ପ୍ରକାରର ରୋଗ ହୋଇଥାଏ । ଉନ୍ନତ ଶୁଚିତ୍ୱଯୋଗୁଁ ଘରେ ତଥା ଗୋଷ୍ଠୀରେ ଉଲ୍ଲେଖନୀୟ ପ୍ରଭାବ ପଡ଼ୁଥିବା ଦେଖାଯାଉଛି । ରନ୍ଧନଶାଳାର ବର୍ଜ୍ୟ ପଦାର୍ଥ ଓ ଦୂଷିତ ଜଳର ଦୂରୀକରଣଦ୍ୱାରା ଶୁଚିତ୍ତ୍ୱର ରକ୍ଷଣାବେକ୍ଷଣ ହୁଏ । ଅନେକ ଗୁଡ଼ିଏ ବିଷ‌ୟ ଶୁଚିତ୍ୱପରିସରକୁ ଆସେ । ସେଗୁଡ଼ିକ ହେଲେ :
ଆଧାର
ଶ୍ରେଣୀ:ଚଳଣି
ବିଜୟ ମଲ୍ଲ
ବିଜୟ ମଲ୍ଲ (ଜନ୍ମ: ୮ ଫେବୃଆରୀ ୧୯୬୨) ଜଣେ ଜଣାଶୁଣା ଓଡ଼ିଆ ଗୀତିକାର, ଲେଖକ ଓ ଅଭିନେତା । ସେ ଦୂରଦର୍ଶନ ଭୁବନେଶ୍ୱରର ଏକାଧିକ କାର୍ଯ୍ୟକ୍ରମରେ (ରାଗ ଅନୁରାଗ, ଛାନ୍ଦଧାରା, ଆଦି) ପ୍ରସିଦ୍ଧ ସଙ୍ଗୀତ ଶିଳ୍ପୀମାନଙ୍କ ସଙ୍ଗେ ସାକ୍ଷାତକାର କରନ୍ତି । ସେ, ରାଜ୍ୟ ଚଳଚ୍ଚିତ୍ର ସେନସର ବୋର୍ଡ଼ର ସଦସ୍ୟ, ଓଡ଼ିଶା ଯୁବ ଲେଖକ ସମ୍ମେଳନର ଯୁଗ୍ମ ସମ୍ପାଦକ, ଓଡ଼ିଶା ସାହିତ୍ୟ ଏକାଡେମୀର ସାଧାରଣ ପରିଷଦ ସଦସ୍ୟ ଭାବରେ କାର୍ଯ୍ୟ କରିଛନ୍ତି ।
୨୦୧୮ ମସିହାରେ ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜନ ଆୱାର୍ଡ ଶୋ ଟାଇମ୍‌-୨୦୧୮ରେ ରାନୀ ଧାରାବାହିକର ସଂଳାପ ନିମନ୍ତେ ତାଙ୍କୁ ପୁରସ୍କୃତ କରାଯାଇଥିଲା ।
ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର ୨୦୧୨ରେ ନଈ ସେପାରି କନକ ଗୋରୀ ଚଳଚ୍ଚିତ୍ରରେ 'ଜହ୍ନକୁ ପଚାର ଏଇ ତାରାକୁ ପଚାର' ଗୀତ ନିମନ୍ତେ ବିଜୟ ମଲ୍ଲଙ୍କୁ ଶ୍ରେଷ୍ଠ ଓଡ଼ିଆ ଗୀତିକାର ଭାବେ ସମ୍ମାନିତ କରିଥିଲା । ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଓ ଅରବିନ୍ଦ ପାଢ଼ୀ ତାଙ୍କୁ ସମ୍ବର୍ଦ୍ଧିତ କରିଥିଲେ ।
୨୦୧୬ ମସିହାରେ ବିଜୟ ମଲ୍ଲଙ୍କ ଲିଖିତ ଛୁଟି ନାମକ ଗୀତିସଙ୍ଗ୍ରହ ଓମପ୍ରକାଶ ମହାନ୍ତିଙ୍କଦ୍ୱାରା ସଂଯୋଜିତ ହୋଇ ନମ୍ରତା ମହାନ୍ତିଙ୍କ କଣ୍ଠସ୍ୱରରେ ରେକର୍ଡ଼ କରାଯାଇଥିଲା ।
ପଞ୍ଚାନନ ମିଶ୍ର
ପଞ୍ଚାନନ ମିଶ୍ର (୧୯୫୦ - ୧୨ ଫେବୃଆରୀ ୨୦୨୨) ଜଣେ ଓଡ଼ିଆ ପ୍ରାବନ୍ଧିକ, ସମାଲୋଚକ ଓ କବି ଥିଲେ । ତାଙ୍କ ସମାଲୋଚନା ପୁସ୍ତକ ସାହିତ୍ୟ ସମାଲୋଚନା : ତାତ୍ତ୍ୱିକ ଓ ପ୍ରାୟୋଗିକ ପ୍ରସଙ୍ଗ ପାଇଁ ତାଙ୍କୁ ୨୦୧୫ ମସିହାର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପ୍ରଦାନ କରାଯାଇଥିଲା । କବିତାରୁ ନିଜର ସାହିତ୍ୟ ସର୍ଜନା ଆରମ୍ଭ କରିଥିବା ପଞ୍ଚାନନ, କ୍ରମଶଃ ପ୍ରବନ୍ଧ ଓ ସମାଲୋଚନା ସାହିତ୍ୟକୁ ଆବୋରୀ ଥିଲେ ।
ଟିଣ
ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ Sn (stannum; ଷ୍ଟାନମ୍ ପାଇଁ) ଓ ପରମାଣୁ କ୍ରମାଙ୍କ ୫୦ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ଗଢ଼ି ଜାଣିଲେ ଘର ସୁନ୍ଦର
ଗଢ଼ି ଜାଣିଲେ ଘର ସୁନ୍ଦର, ୧୯୯୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରଣଜିତ ରାଉତ । ଏହି କଥାଚିତ୍ରଟିର କାହାଣୀ ରଚନା କରିଥିଲେ ସଚିନ । ବିଜୟ ମିଶ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ । ବସନ୍ତ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ଉତ୍ତମ ମହାନ୍ତି, ଅପରାଜିତା ମହାନ୍ତି, ଅନିତା ଦାସ, ମିହିର ଦାସ, ଦେବୁ ବୋଷ, ରୁନୁ ପରିଜା, ସରୋଜ ଦାସ, ସସ୍ମିତା ପ୍ରଧାନ, ନିହାରିକା ସାହୁ, ସୁମନ, ବିବେକ, ନମ୍ରତା ଦାସ, ନିତ୍ୟାନନ୍ଦ ମିଶ୍ର, ସୁଧାରାଣୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଜୁ ସ୍ୱାଇଁ । ଶୀର୍ଷାନନ୍ଦ ଦାସ କାନୁନ୍‌ଗୋ, ନିଜାମ୍ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଗୀତା ଦାଶ, ସୁବାଷ ଦାସ, ଅନୁପମା ଦେଶପାଣ୍ଡା, ଜୟଶ୍ରୀ, ସୁରେଶ ୱାଡ଼େକର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୧୯୯୪ର ଓଡ଼ିଆ କଥାଚିତ୍ର
ଗ୍ରେଟା ଟୁନବର୍ଗ
ଗ୍ରେଟା ଟୁନବର୍ଗ (ଜନ୍ମ ୩ ଜାନୁଆରୀ ୨୦୦୩) ପରିବେଶ ପରିବର୍ତ୍ତନ ରୁ ସୃଷ୍ଟ ବିପଦ ଉପରେ କାର୍ଯ୍ୟ କରୁଥିବା ଏକ ସୁଇଡିସ ପରିବେଶକର୍ମୀ ।
ଟୁନବର୍ଗ ଉଭୟ ସାଧାରଣରେ ଓ ରାଜନୀତିକ ନେତା ଏବଂ ସଂସଦରେ ତାଙ୍କର ସିଧାସଳଖ କେବଳ ତଥ୍ୟଭିତ୍ତିକ କଥା କହିବା ପାଇଁ ଜଣା । ସେଥିରେ ସେ ଯାହା ପରିବେଶ ସଙ୍କଟ ବୋଲି ବର୍ଣ୍ଣନା କରିଛନ୍ତି ତା' ପାଇଁ ଅବିଳମ୍ବ ପଦକ୍ଷେପର ଆହ୍ବାନ ଦେଇଛନ୍ତି । ଘରେ ଟୁନବର୍ଗ କାର୍ବନ ଫୁଟପ୍ରିଣ୍ଟ କମାଇବା ପାଇଁ ନିଜ ପିତାମାତାଙ୍କୁ ବିମାନଯାତ୍ରା ଓ ମାଂସ ଖାଇବାରୁ ବିରତ ହେବା ଭଳି ଜୀବନଯାପନ ପସନ୍ଦ କରାଇଛନ୍ତି ।
ଆଧାର
ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:Articles with hAudio microformats ଶ୍ରେଣୀ:All articles with unsourced statements